
HAKATUSEKS 


Meie süda on rõõmus, kui õigete meeste tegudest 
kuuleme või igas keeles loeme. Niisuguseid mehi on 
iga rahva seas olnud ja on veelgi olemas. Ka meie 
rahva seas on mehi olnud, kelle nimesid auga nime- 
tatakse; aga et meie keeles mitte veel nii palju ei ole 
kirjutatud kui meie naaberrahva läti ja muude rah- 
vaste keeltes, sellepärast oleme neist kasinalt kuulnud 
ja peale selle leitakse neid harva. 

Ei ole see ikka mees, kel püksid jalas; see on sage- 
dasti ainult mehe sarnane. Mees on aga see, kellel 
mehe süda ja mehe hing rinnus on; mees on see, kes 


ligimese heaks oma varast, oma tervisest ja, mis veel 


enam kui see on, oma elust lugu ei pea, nõnda kui 
meie Luige Laos oli. 

Ka ühe teise ausa mehe nimi on teatavaks saanud, 
kes 1812. aastal, kui see suur kaotav sõda lahti oli 
ning meie merevägi Hollandimaa mere serval prants- 
laste vastu seisis, ka oma mehise südame, oma järsu 
tarkuse ja julge pealehakkamise läbi palju au- ja 
kiiduväärt tegusid tegi, mis teistele meeldegi ei tulnud 
ja mis kõik ikka heaks ja kasuks läksid. Tema nimi 
oli Lageda Jüri; laevamehed nimetasid teda 
Jurkaks. Üks vene laevapealik, nimega Mar- 

ausasti kesi ja ta nime a ta s teinu 

Kes neid järgnevaid lehti loeb, see lugegu neid k 
lega ja rääkigu neist ka teistele. Mitmel meh 
tõesti samasugune süda rinnus, aga tema tukub, 
pole veel unest äratatud. i 


MEREMEES 


Kes sõidab seal kesk musta merd, 

Laia tolmumata teed? 

Ta lõhub julgest' mööda merd; 

Ta võttis elu, võttis verd, 

Ei hooli sest, et meri keeb, 

Et laine lainet vastu lööb; 

Ta lendab kui üks merelind, 

Valges vahus tema rind, 
Kes on need julged merepojad, 
Kes lõhk'vad seal need mereojad? 
Kas sa siis tunne teda, vennikene, 
See on meie ,Tuvikene”.* 


Meie «Tuvikeseks» nimetati üht ilusat, tugevat sõja- 
laeva tema kange purjetamise, nägusa ning kerge ole- 
mise pärast. Ükski teine laev tema vastu edasi ei jõud- 
nud, ta ei kannatanudki teist oma kõrval; iga tuulega 
ja igas kohas oli tema esimene. Tema peapealik oli 
määratu rikas mees ja kulutas oma varast palju oma 


* Venelased nimetasid teda «Golubkaks». 


laeva iluks; tema laeval olid need kõige valgemad 
purjed, kõige peenemad ja siledamad köied; ikka oli 
ta nii uus, nii kena kui värske lill rohu sees. Ja kui 
tuul tema valgetesse purjedesse puhus ja need siis 
uhkesti kui neitsi rinnad paisusid ja tema kui mere- 
lind lainetest läbi kihutas, nõnda et meri veerles ja 
kohises tema rinna all, — see oli siis tema peapealiku 
kõige armsam rõõm, ta süda tuksus rinnus ja ta küsis 
siis naerulise näoga: «Kas teiste hääled meie taga veel 
kuulda?» — Ja teised küsisid: «Kas «Tuvikene» veel 
näha?» 

See pealik ei olnud mitte igapäine mees; ta ei olnud 
mitte ükspäinis noor, julge, nägus, tugeva kehaga 
ning rikas — need olid tema kõige halvemad omadu- 
sed; ta oli ka hea, alandlik ja igapidi hakkaja mees 
ja oma alamate vastu kui isa. Meri oli tema maailm, 
«Tuvikene» tema hing, ja maa ja taeva vahel mööda 
merd lõhkuda, nõnda kas võtku või jätku, oli tema 
kõige suurem uhkus. Ta käis siis mööda laeva lage ja 
hüüdis täie häälega: «Laota purjesid! Anna rammu, 
anna rammu!» Ja tema «Tuvikene» lendas siis 
nõnda, et meri vingus ja valges vahus kui piim tema 
rinna all oli. 

Tasasel ilmal, kui vana tuulepuhuja oma tuulepõie 
kinni pigistas, kui vana merepööraja mere lained oli 
silendanud ja meie «Tuvikene» oma ankru küljes kui 
peegliklaasis puhkas, — kutsus see hea pealik oma 
mehed üles laeva lae peale, ajas nendega magusat 
juttu või luges neile raamatust suurtest ja kuulsatest 
meremeestest, kelle nimed suurte autegude pärast 
meremeeste keskel igavesti mälestatavaks jäävad, ning 
seletas neile lahkel ja ladusal keelel, mida nad ei 
mõistnud. Tema mehed seisid siis vagusasti tema 
ümber kui puud oma juurte peal ja kuulasid; kuum 
veri tõusis neile palgetesse, nende silmad läikisid 

peas ja igamees oli valmis elu ja surmaga oma pea- 
°  Wku au eest võitlema minema. Nõnda armas oli tema 
nende meelest, ning nad täitsid tema käsku rõõmuga. 
: Ühel hilisel mardikuu õhtul — see sündis Tal- 
linna mere kaldal —, kui juba kõik maailm paksus pi- 
meduses kui hauas hingas, jäi nende pealik linna hai- 
geks; aga tema käsk pidi enne päeva laeva peal 
“olema. Õhtu oli pime, meri kurja täis ja lainetas hirm- 
sasti; tuul ulgus ja vingus ümber kõrvade; lained 
piherdasid oma meelevalda mööda kui üleannetud ja 
ähvardasid seda julget, kes usaldaks nende sekka 
minna, eneste sisse neelata, — ja kaheksa tema meest 
ehtisid endid parajasti merele minema. 
«Kui palju kell on?» küsis üks neist meestest ühe 
linnamehe käest. 
«Liina kellvon Kaheksa löönud,» vastas see. 
«Siis ei ole enam aega viita,» ütlesid need. 
«Kuhu teie siis tikute?» küsis linnamees. 
«Laevale,» vastasid laevamehed. 
«Kas teie laev kaugel on?» 
«Siinsamas näpu otsas.» 
«Kui pikk teie näpu ots siis on?» 
«Saab versta kuus maad,» vastasid mehed. 
«Teie lähete selle kurja ilmaga kui veskikivid mere 
põhja.» 
«Kes sellest võib lügu pidada; meie peame tegema, 
mis kästakse.» 
«Laevale teie selle valju ilmaga koguni ei saa.» 
«Saagu või saamata, see on jumala tahtmine," aga 
et meie läheme, see on meie tahtmine,» ütlesid mehed, 
lükkasid paadi vette ja läksid, ja pime öö kattis nad 
oma musta tiiva alla. 
Niisugused mehed olid need. 
Sellesama laeva peal, kust need mehed olid — meie 
«Tuvikese» peal —, teenisid ka kaks meie maa 

meest, üks nimega Luige Aabram ja teine Terase 
Mihkel; mõlemad ühe valla mehed ja tuttavad ning 
sõbrad poisikesepõlvest saadik. Aabram sõi juba neli 
aastat kuninga leiba, kui tema noorem vend Laos ka 
soldatiks võeti. Ja Luige Laos on nüüd see mees, kes 
meie jutule uut hinge annab. 

Luige Laose kord tuli ka kätte soldatiks minna. Ta 
oli noor, 22-aastane, tugev, julge, kärme ja rammus 
mees; aga ta kohkus väga, kui temale seda kuulutati, 
ja nuttis kibedasti, kui tema pea paljaks aeti! Ta ei 
nutnud mitte sellepärast, et ta soldatiks pidi minema, 
sest see on ju iga ausa ja õige mehe kohus oma va- 
nemate ja nõrgemate eest vaenlase vastu minna; see 
on meeste asi, ega need vaenlasedki naised ei ole. See 
on ju algmisest üle kõige maailma, niikaugel kui 
päike paistab, kõikide rahvaste ja keelte seas, kus 
mehed sünmivad, see pruuk olnud ja jääb ka sel- 
leks. Kui 1812. aastal Prantsuse röövlivägi viiesaja 
tuhande mehega Vene maa sisse tuli, kõik ära põle- 
tas, riisus ja tappis, mis ette juhtus, oli meie kõige 
oma rahva poolt armastatud keiser Aleksander suu- 
res kurvastuses selle üle, et tema vägi sel korral mitte 
kõik koos ei olnud; sest üks suur jagu oli Türgimaal 
türklaste ja teine Soomemaal Rootsi vastu. Oma suu- 
res mures meie pärast läks meie armuline valitseja 
kirikusse, et seal taevaisaga, kelle poole meie igaüks 
ennast peame pöörama, kui meie häda suur on, nõu 
pidada. Kiriku ukse ees seisis üks vana, halli habe- 
A vene talupoeg. See astus Aleksandrile vastu ja 
ütles: 

«Aulik suur keiser! Mina näen seda ju eemalt, et 
üks raske mure sinu selget silmnägu segab. Ära karda 
ühtegi, meie kõik oleme mehed ja meil on tugevad 
pojad; anna meile aga luba ja sõjariistad kätte, ja 
vaenlane kaob su silma alt kui pihu ja põrm.» 

Meie helde Aleksander pani käe tema õla peale ja 
vastas tasase häälega: 

«Tänan sind, vana mees, sinu kange ja kõva usu 
eest; kui teie kõik sedaviisi mõtlete, kui sina praegu 
räägid, siis on jumal oma abiga meie pool ja vaen- 
lane tuleb siia oma hauda otsima,» ja läks sellepeale 
kirikusse. 

Luige Laos oli niisamasugune mees kui see vene 
talupoeg. Ka tema ei olnud arg, aga ta süda sulas ta 
rinnus ja kastis ta silmi, et ta vana 70-aastane isa 
oma vaesuse sisse ilma tema abita pidi maha jääma; 
ema oli juba surnud. Et ta nii vaene oli, et ta oma va- 
nale isale mitte mõnda rubla raha ei võinud jätta, see 
tegi temale nii palju muret ja tema südame nii ras- 
keks, et temal ööd ega päeva rahu ei olnud. Tema 
kahe-aastase sälu murdsid hundid, tema kasvukaera- 
põllu raiskasid küla lojused ära, nõnda et temal muud 
ei jäänud kui tema lapselik armastus oma isa vastu, 
ja see oli nii kange, et selle vastu ühtegi ei saanud. 
Isa oli temal kõige armsam inimene siin ilma peal, ja 
sellepärast mõtles ta igapidi, mil viisil ta temale mõne 
rubla raha võiks saada; aga kust vaene soldat raha 
saab, ja see vaevas teda. Ühel öösel, kui needsamad 
mõtted jälle tema peas keerlesid ning tema und sega- 
sid, läks ta süda korraga kergemaks, sest mõte oli 
mõteldud ja nõu peetud. 

Ühel õhtul tuli ta salaja isa juurde. Vana Luik 
istus pimedas toas kui vana vaim ning soojendas oma 
külmi käsi kolde ääres. Tema paljas pea ja tema pikk 
valge habe läikisid kui kõdupuu pimedas; ta ei pan- 
nud tähelegi, et Laos tema selja taga seisis. 

«Tere õhtust, isake!» 

Vanamees pööras enese äkisti ümber ja vastas: 

«Tere tulemast, mu armas poeg! Sina olid õige 
praegu minu mõtetes.» 

«Ja mina olin oma ihu ja hingega sinu juures, 
isake.» 

«Istu maha; kas tahad süüa?» 

«Ei hooli, isake, mul on nüüd rikkam peremees, kui 
sina oled; kuninga aidad on leiba täis.» 

«Mina, pojuke, mõtlesin praegu, kuhu ometigi sinu 
luud-liikmed ükskord maha saavad.» 

«Ikka jumala õnnistatud mulda, isake; mis see 
maailm muud on kui üks määratu suur kirikuaed, kus 
meie isaisade luud-kondid maetud on.» 

«Aga kus mu. Aabram nüüd on?» 

«Olgu kus tahes, isake, ega ta kadunud ei ole.» 


«Sina, mu pojuke, lähed minust nüüd ka ära kau- 
gele maale. Minu õnnistus olgu sinu juures, jumal 
juhatagu sulle sinu teed. Ära tee mitte Luige nimele 
häbi, ära tee mitte, mis sa tahad, sest meie tahtmine 
ei kõlba igakord, vaid tee, mis kohus on, ja tee seda 
õigesti, siis mõistetakse ka sinule õigust. Sina oled 
äkilise meelega, mu poeg, see jäta hoopis maha. Ära 
aja mitte oma kangekaelsust taga, anna ikka järele ja 
ole sõnavõtlik. Kui sind asja peale saadetakse, ole 
kärme ja tee kõik, mis sind kästakse, hea meelega. 
Ole ikka aus, tõsise keele ja puhta käega. Kuninga 
vits on kibe, hoia ennast selle eest. Oled sa siis iga- 
pidi üks õige mees, kelle peale võib loota, küll sinu 
pealikud seda märkavad ja sind hõiavad, ja jumal 
laseb sinu käel hästi käia.» 

«Tänan, isake, selle õpetuse eest, need sõnad jää- 
vad elu otsani minu südamesse, Aga, isake, mina 
tulin sinu juurde ühe asja pärast nõu pidama; kuule, 
mis mul sinuga rääkimist on. Meie hulgast on üks 
nekrut juba kolm päeva jooksus, ja mina tean, et ta 
Läänemuru niidul meie heinaküünis varjul on. Sina, 
isake, pead nüüd pealiku juurde minema ja seda 

temale ütlema. Ta tuuakse sealt siis ära, ja sina saad 
kakskümmend viis rubla.» 

«Jumal hoidku mind, pojuke, niisuguse raha eest, 
kus teise inimese veri küljes on!» vastas isa. 

«See on tõsi küll,» ütles poeg, «nuhtlust tema saab, 
aga see nuhtlus pole ju veel nii ränk. Aga mida kaue- 
mini tema ära jääb, sedamööda kasvab ka tema nuht- 
lus päev-päevalt, ja mõtle ometigi, isake, kui kurja tee 
peal tema on. Tema peab ennast nüüd vargusega või 
röövimisega toitma, ja viimaks võetakse ta ometigi 
kinni, ja siis on ta koguni otsas.» 

«Noh, kui sa seda kõik nii hästi tead, mu poeg, siis 
anna seda ise üles,» vastas isa. 

«Ei mitte, isake, see ei lähe. Vaata: meie oleme 
soldatid ja nüüd on sõjaaeg, meie peame kui sõbrad 
ja vennaksed üksteisega elama, elu ja surma poolest 
võitlema, ja kui mina nüüd seda üles annaksin, hak- 
kab tema mind kiusama ja vihkama ja võib mulle 
palju kurvastust teha.» 

«Mina tahan siis tema juurde minna,» vastas isa, 
«ja temale heaga ütelda, et ta oma koha peale tagasi 
läheks.» 

«Ei mitte, isake, tema on üks kõva südamega 
mees,» ütles Laos. «Näeb ta sind eemalt tulevat, mõt- 
leb ta, et sa tema elu kallale tuled, ja laseb sinu kui 
jänesepoja maha, enne kui sa veel ta ligi saadki. 
Mõtle aga, mis kurja tee peal ta on ja kui raskete 
pattudega ta selle eluga oma hinge koormab ja 
iseennast ja oma hinge hukkab, ja sina, isake, võid 
teda selle õnnetuse eest kaitsta, kui sa õiglane mees 
oled.» 

«See asi segab mu meele hoopis ära,» ütles isa 
paha meelega. «Oleks parem olnud, mu poeg, kui sa 
poleks koguni mu silma ette tulnud, mina poleks siis 
ühtegi teadnud ja mu süda oleks rahul olnud. Ma 

tahan seda asja öösel järele mõtelda, saab siis näha, 
mis hommikul sünnib.» 

«Jää siis jumalaga, isake! Mina lähen nüüd jälle 
oma teed,» ütles Laos, andis isale kätt, ohkas korra 
õige südame põhjast ja läks uksest välja, 

Vana Luik istus veel hulga aega oma paiga peal; 
suur, tühi ja kole tuba ja tema segased mõtted olid 
tema seltsimehed. «Siin,» mõtles ta iseenesest, «olen 
ma oma lapse-, poisi- ning ka mehepõlve elanud, olen 
siin rõõmu- ning ka kurvastusepäevi näinud, aga nii 
raske pole mu süda veel olnud, kui ta nüüd on. Poeg, 
poeg, sina juhatad mind üht rasket ja verist teed mi- 
nema,» ütles ta tasase häälega ja ohkas raskesti. 

Tema aeg läks igavaks, ta tõusis üles ja läks õue. 
Õhtu läks ju pimedaks, sügisene tuul lahutas ta pika 
valge habeme laiali, paksud pilved käisid taeva all 
ja üks kaaren lendas tema toa katuse peale. «See ei 
too mulle head,» ütles vanamees, läks tuppa, lükkas 
toaukse kinni ja pani piibu peale tuld. Aga see ei 
maitsenud. Ta heitis sängi põhkude peale, aga und 
ei tulnud tema silmi. Ta mõtles risti ja põigiti selle 
asja peale, mil viisil ta seda kõige paremini võiks 
teha. Pealiku juurde minna ja sellele vaesele inimesele 
vaeva teha ei tahtnud ta. Kui ta sedaviisi kõik mõt- 
ted sai läbi mõtelnud, jõudis koit välja. Koiduvalgus 
paistis vana toa ukse prao vahelt sisse ja valgustas 
tema tuba. Vanamees tõusis üles, pidas, nõnda kui iga 
ristiinimese kohus on, oma hommikuse palve, läks siis 
kapsaaeda, murdis ühe suure kapsalehe, pani mõne 
soolase kala lehe sisse, võttis leivakannika kaenla alla 
ja läks Läänemuru niidule. Kui ta oma küüni ligi 
sai, kuulis ta küünis kolinat ja nägi ka kohe ühe sol- 
dati püssi küüni seina vahelt endale vastu läikivat. 
Vana Luik kohkus seda nähes, kargas ühe jämeda 
puu taha ja ütles: «Urjah, kurjategija, see on ju püsti 

mõrtsukas; see on ju veel hullem kui hunt, see ei lase 


elavat hingegi enese ligi.» 


KI 


See asi tegi vana Luige südame õige kurvaks. «Mis 
ma nüüd teen?» mõtles ta, «minu hea nõu läks koguni 
raisku. Lasen mina teda selle kurja tee peale jääda, 


siis pole mul enesel hingerahu ja temast saab mõrtsu- 


kas, ja parandada ei või ma teda ometigi, sest ta ei 
võta head nõu; pean siis ikka poja sõnade järele 
tegema.» 

Ta läks siis pealiku juurde ja andis üles, et seal ja 
seal kohas üks soldat pelgus on. Pealik saatis mõned 
oma meestest sinna. Nemad leidsid ta nimetatud 
heinaküünis, võtsid mehikese käsile, sidusid tema käed 
selja taha kinni ja viisid ta ära. Et kõik teda armas- 
tasid, siis kahetsesid nad väga, et see noor mees nii- 
sugust ülekohut oli teinud; sest see jooksik oli — meie 
Laos ise. Vanale Luigele saadeti kakskümmend viis 
rubla raha. Tema ei teadnud seda, et see tema oma 
poja valuraha oli, ja siiski oli see raha nii väga tema 
meele vastu, et ta seda nähagi ei võinud; juba tead- 
mine, et see ühe teise mehe valuraha oli, vaevas teda. 

Teisel hommikul viidi vaene Laos väerinna ette, kus 
ta nuhtlust pidi saama. Vaene mees värises neid kep- 
pisid nähes, mis tema selja peal pidi katki pekstama. 
Ta oli ikka hea, sõnakuulelik laps oma vanemate vastu 
olnud ja austas iga vana inimest; kõik, kes teda tund- 
sid, armastasid ja kiitsid teda, ja ei olnud üleüldse 
tänini veel vitsaraagu tema ihu peale saanud. Tema 
riided kisti nüüd seljast maha ja ta hingeahastus selle 
hirmu pärast oli nii suur, et veri tema ninast kui alli- 
kast välja purskas, ning ta palus oma südames juma- 
lat, et tema, meie armas taevaisa, temale jõudu annaks 
seda valu oma armsa isa heaks kannatada. 

Sellepeale astus pealik väeviirade ette ja laskis täie 
häälega tema ülekohtuse teo ette lugeda ja ka selle 


15 


nuhtluse, mis igamees saab, kes sest vandest, mis ta 
vandunud — väeteenistuses oma sündimisemaa eest 
oma elu jätta —, ei hooli. Nüüd hakati teda nuhtlema, 
ja nii raskesti, et iga hoobi all tema õrn nahk katkes 
ja tema ilmasüüta veri piki selga maha tilkus. Kaks- 
sada viiskümmend hoopi kannatas tema ära, siis lan- 
ges ta verise selja ja vesiste silmadega põlvili maha 
ja tänas jumalat, et see valus nuhtlus nüüd möödas 
oli. Selg põles küll kibedasti, aga ta süda oli rõõmu 
täis, sest tema isal oli nüüd kakskümmend viis rubla 
raha ja keegi ei teadnud, kuidas see lugu oli. Aga 
vanarahvas ütleb: «Kus tegijaid, seal ka nägijaid.» 
Üks teadis ometigi sest asjast ja see ei võinud seda 
kannatada, et niisugune auväärt asi Laose häbiks pidi 
jääma, ja rääkis seda pealikule. Ka vana Luik sai 
sest asjast oma südamevaluks teatust. Ta ohkas, nut- 
tis, lõi käed üle pea kokku ja vaevas ennast ööd ja 
päevad. See mõte, et ta nüüd ise oma armsa poja 
verivaenlane oli, et ta ise poja nii kibeda kiusatuse 
alla saatnud, see rõhus tema hingerahu kuulmata oma 
alla ja ei lahkunud temast. 

«Oh mina vaene mees, oh mina vaene mees, kus 
leian mina oma hingele jälle rahu,» kuuldi teda alati 
hüüdvat. «Mina olen üksi kui vana, ärakuivanud puu 
kõrge mäe otsas, kelle oksad kanged tuuled maha 
murdnud ja kes oma nõrkade juurte peal veel tuigub 
ja viimast rammu ajab. Kas siis minu vaevapäevad 
veel lõppenud ei ole, või peavad nemad nüüd õieti 


peale hakkama? — Sina, mu taevane isa, kes sa risti: 


peale paned, aita teda ka kanda; kergita sina ise minu 
südamevalu; juhata mind lähemat teed minu haua 
äärde ja lase mind mu halli pea ja kurvastatud süda- 
mega sinna langeda, — seal on rahu!» 

- Mõned päevad peale seda oli kindrali juures suur 
söömaaeg, kus palju suuri härrasid oma prouadega 


- ning hulk väepealikuid koos oli. Söömalaua ääres rää- 


iti mõndagi ja viimaks langes jutt ka Laose peale. 
neist härradest küsis: 
«Mis eest sai mineval nädalal üks noor soldat nii 
kanget nuhtlust?» 

«Koerad saavad ikka koera viisi rookida,» vastas 
kindral. 

«See mees pole küll ühtegi kurja teinud,» ütles 
major teiste seast. 

«Aga mis eest teie siis minu rahvast ilma süüta 
piinate?» küsis kindral. 

«Tema teol oli kuri nägu,» ütles major, «aga 
tema tegu on au- ja kiiduväärt.» 

«Mina ei saa teie jutust aru, aus major, ja ei 
mõista, kuidas teie teda ühe kiidutöö eest nii kangesti 
võisite nuhelda,» ütles kindral. 

«Seda ei võinud keegi muu teada kui tema ise,» 
vastas major. «Ja mina sain alles eile seda kuulda, et 
tema vana 70-aastane isa väga vaene on. Poeg tahtis 
isale mõne rubla raha teenida, aga kust vaene soldat 
raha saab? Sellepärast läks ta siis kolmeks päevaks 
pelgu, laskis ennast jälle leida, pettis isa, pettis meid 
kõiki, kannatas tugeva südamega kanget nuhtlust, ja 
teie ise saatsite vanale Luigele kakskümmend viis 
rubla.» 

Kindrali nägu läks selle jutu peale segaseks ning 
ta ütles: «See on ju üks väga imelik ja auväärt lugu. 
Niisugust meest pole meil veel olnud, kes oma vane- 
mate heaks oma verd ja tervist kalliks ei pea. Nii- 
sugune lugu sündis ükskord ka Saksamaal, aga nii- 
sugused mehed on kõige rahva seas ikka harvad ja 

niisuguseid mehi tuleb austada; sellepärast peame selle 
peale mõtlema, mil viisil meie tema kurvastatud 
südant natuke rõõmustada võime.» 

Mitmed prouadest ja preilidest hakkasid haledasti = 
nutma ja igatsesid kõik Laost näha saada. Kindral 
saatis kohe tema järele. Ta toodi, — ja üks noor, 
sirge ja täie kasvuga mees astus sisse; tema nägu oi —— 
valge kui lumi ja kõikide silmad langesid tema peale. 3 

«Kuidas su nimi on?» küsis kindral. Ni 


«Luige Laos.» A 
TANA 

«Kui vana?» 

«Kakskümmend kaks aastat.» 

«Kas sa ju kaua väeteenistuses oled?» 

«Kuus nädalat,» vastas Laos. 

«Ja selle lühikese aja sees jõudsid sa juba nii palju 
kurja teha, et sa nii rasket nuhtlust said?» KAT 
Laos lõi silmad maha ja kuumad pisarad tilkusid 
temal silmist rindade peale. Kindral vaatas haledasti 

tema silmi ja ütles: 

«Ära nuta! Vaata, mina olen sinu isa vastu üks 
vaene mees, minul ei ole mitte niisugust poega kui 
temal; niisuguseid mehi armastame ja austame meie. 
Meie teame ju kõik, missugune mees sa oled; astu 
ligemale, Luik, ja löö mulle kätt, mina austan sind.» 

Laos astus ligemale ja pani oma käe kindrali kätte. 

«Su käsi väriseb ju,» ütles kindral, «kas sa juba 
jälle kurja tee peal oled? Ära värise, mu poeg, kõnni 
aga ikka seda teed, mille peal sa oled, küll siis sinust 
mees saab. Säh, joo minu käest,» ta valas temale 
klaasi viina ja andis liha ja leiba viina peale. «Sinu 
nägu on ikka veel nii valge kui minu laudlina. Ära 
hooli sellest, küll see, kes sinu rindu niisuguse südame 
andnud, sulle jälle tervist ja rammu annab,» ütles 
kindral edasi ja hoidis Laose kätt õige sõbralikul 
viisil oma käes. 

- Sellepeale andis see armas ja helde kindral käsu, 


- et kell viis kõik väerind koos peab olema. 


Kella viie aegu läks ta kõikide oma võõraste ja 


-pealikutega, ja Laos nende keskel, väerinna ette, selle- 


sama koha peale, kus Laos nuhelda sai, ja ütles täie 
häälega: 

«Kuulge, armsad sõjamehed! Siin jumala silma all 
ja teie ees tunnistan mina, et Luige Laos ilma süüta 
nuhelda sai. Mis ta tegi, seda tegi ta lapseliku 
armastuse pärast oma isa heaks; sellepärast olgu see 
kibe nuhtlus, mis ta nii mehiselt kannatas, temale mitte 
häbiks, vaid auks; ja mina tunnistan seda teie ees, 
minu pojad, et niisuguse inimese käsi, kes oma vane- 
maid nõnda austab ja armastab kui Laos, kes valust 
ei hooli, kes oma verd oma isa heaks kalliks ei pea, 
kes nõnda jumala ja inimeste meeleheaks elab, et 
niisuguse käsi siin ilmas ikka hästi saab käima.» 

Sellepeale hüüdis see armas kindral: 

«Luige Laos! Siin, kus sina oma valu ja vaeva 
läbi näitasid, kui suur sinu lapselik armastus oma isa 
vastu on, siin selle koha peal, kus sinu ilmasüüta veri 
jooksis, anna mulle veel kord kätt, et kõik näevad, 

uidas mina sind austan. Luik, sa oled mulle armas!» 

(epee pööras kindral ennast pealikute poole ja 
ütles: 

«Minu armsad ja ausad pealikud! Mina palun 
teid, kandke selle mehe eest muret ja hoidke teda,» 
ja pani sedamaid viiskümmend rubla Laose küba- 
rasse, ja kõik võõrad ja pealikud panid igaüks ka 
niipalju, kui keegi jõudis, nõnda et meie Laos kor- 
raga rikkaks meheks sai, sest tema kübara sees oli 
juba kakssada kaheksakümmend rubla paber- ja hõbe- 
raha. Kõikide soldatite silmad läikisid peas rõõmu 
pärast, et neid nõnda austatakse, ja igamees ihaldas 

nüüd Laose asemel olla. Laose südame ajas see suur 
rõõm nii laiaks, et ta rinnad kitsaks läksid ja sõnad 
kurku läkatama jäid. 

«Mis sul viga on?» küsis kindral. «Räägi pikka- 
misi, — see on sinu hea töö palk, mis sinu südant 
täidab. Sina oled ennast kuulsaks teinud, palju ini- 
mesi saab nüüd sinust rääkima ja sinu nime aus- 
tama.» 1 

Laos seisis nüüd kui laps jõululaua ääres, kus kõik- 
sugused ilusad asjad peal on, ja vaatas suurte sil- 
madega enese ümber; tema süda oli rõõmu, tema A 
kübar raha täis, — üürikese aja eest ei olnud temal 
veel midagi, ja see tegi teda otsekui uimaseks. Vii- 
maks langes ta kindrali jalge ette põlvili maha, tänas 
teda kõige selle helduse ja selle suure au eest ja palus 
ennast oma isa juurde lubada” Kindral lubas teda = 
kolmeks päevaks koju. 

Laos tuli nüüd koju. Tema vana isa istus küürus 
pingi otsa peal, küünarnukid põlvede peale toetatud, 
tema tubakapiip magas põrandal ega maitsenud te- 
male enam; tema süda oli nii musta kurvastust täis, 
kui tema toa seinad musta suitsu täis olid, ja sügavad 
ohkamised lendasid tema rinnust välja. Leenu, Laose 
vennanaine, istus oma lastega nurgas ja nuttis, kui — 
Laos rõõmsa näoga nende ette astus ja neid teretas. 
Vana isa kargas oma istme pealt üles, hakkas tema 
kaela ja hüüdis oma südamevalu sees: ad 

«Poeg, poeg! Mis oled sa minuga teinud? Sina = 
tapad minu ära! Sina petsid mind ja mina ise šaatsin 
sind hukatuse sisse. Oh mina vaene, õnnetu isa! Sind 
piinati, sind vaevati, ja mina saan raha selle eest! 
Kas peaks jumal niisugust pattu küll veel andeks 
andma, või niisugust süüd lepitama? Mis ma teen 
selle verise rahaga? Ta irvitab kui kuriväim oma 
hambaid minu vastu. Vaata, seal ta nurgas on, seal 

ta vahib mu silmi kui tont. Ei mina tema ligi ei lähe, 
tema vaevab mind ööd ja päevad ja on nii ränk minu 
hinge peal kui kalju. Mina ei taha teda! Päästa 
mind sest vaenlasest ja anna mu südamerahu 
tagasi. Oh Laos, Laos! Miks vaevad sina mind nii 
raskesti!» 

Nõnda rääkis vana Luik, nuttis kibedasti kui laps 
ja pisarad langesid temal silmist mööda halli habet 
maha. 

. Laose süda sulas ka tema rinnus ja vesistas ta 
silmi. 

«Jää nüüd rahule, armas isa,» ütles ta ja kuivatas 
oma silmi, mis tema vana isa hingehäda märjaks oli 
kastnud. «Selle raha, mida sina nii veriseks nimetad, 
võtan mina tagasi, ja siin on sulle kakssada rubla 
rõõmuraha ja kaheksakümmend rubla annan mina 
L.eenule ja tema lastele.» 

Vana Luik vaatas Laose peale peast jaluni suurte 
silmadega ning küsis imestledes: 

«Mis raha see jälle on? Mil viisil sa seda oled 
kokku saanud? Kas sa selle eest ka oma ihu ja verd 
andsid?» 

«Ei mitte, isake,» vastas Laos ja rääkis temale ära, 
kuidas ta seda saanud, nõnda kuidas see meil teada, 
ja lisas veel juurde, et see tühipaljas valu, mis temale 
nii palju au ja rikkust saatnud, juba unustatud on. 

«Kas sa siis mõtled,» vastas isa, «et mina seda 
iial võin unustada, mis sina minu pärast oled kanna- 
tanud, mu poeg, ja kui kallisti see au, mille peale sa 
nii suureline oled, makstud on? Pool kolmat sada 
ränka hoopi! Oh minu jumal, eks see ole üks hinge 
nuhtlus! Ja mis eest? Ühe väikese, valge paberinartsu 
eest. See vaevab mind; minu rinnad lähevad kinni, 
ma pean jumala tuule kätte minema,» ütles isa suu- 
res südamevaevas ja läks uksest välja. 

«Isa meel näib pahane olevat,» ütles Laos Leenu 
vastu, 

«Ei ole,» vastas vennanaine, «aga see lugu vaevab 
teda nii väga, et ta sest ajast, kui sa viimati kodu 
olid, veel mitte üht ööd pole võinud magada.» 

Laos läks nüüd ka õue peale ja püüdis oma isa 
igapidi vaigistada rahule jääda. 

«Laos, sa oled ikka mu armas poeg olnud,» ütles 
isa, «ja oled nüüd üles näidanud, kui armas ka mina 
sulle olen. Aga võisid sa seda mõtelda, et ma raha 
peale nii ahne olen, et ma niisugust valuraha rahulise 
südamega võin vastu võtta? Mina olen ju vana ja 
rammetu, ja kui ma ka nälga sureksin, kellel sellest 
viga on? Nälga surra võib küll kibe olla, aga mõtle, 
mu poeg, kui mitu suurtsugu ja kuulsat meest on veel 
kibedamat surma saanud, ja on ka ära unustatud. — 
Kas sa kauaks siia jääd?» 

«Jään kolmeks päevaks,» vastas Laos. 

«Jumal olgu selle eest tänatud,» ofid isa sõnad, 
«sinu selts ehk lahutab minu kurvastust.» 

Laos oli kolm päeva isa juures ja siis tuli aeg 
temast lahkuda. 

«Jää nüüd jumalaga, isake, mina jätan sind ju- 
mala püha tiiva alla; tema, meie taevane isa, hoidku 
ja kaitsku sind iga viletsuse eest ja lasku sinu elu- 
päevad rahuga oma õhtu poole veereda. Mina lähen 
nüüd, aga minu süda ja minu mõtted jäävad sinu 
juurde.» 

«Tänan sind,» ütles isa, «tule nüüd tuppa ja 
võtame natuke leiba.» 

Nad läksid sisse. Laos võttis nüüd veel viimast 
korda isa laua pealt leiba ja hakkas ennast teele val- 
mistama. 

«Tule minuga õue peale,» ütles isa, «lange siia mu 
ette maha.» ' 

Laos langes tema ette põlvili maha; isa pani oma 


kss tema peale, tõstis silmad üles ja ütles: 


«Isa meie, kes sa oled taevas! Kas sa näed mind 


siin põrmu sees? Kas sa näed mu südamesse? Siin 


om ta nüüd veel viimast korda minu silma all. Ta 
läheb sõtta, kuhu mehi tarvis on, anna temale siis ka 


mehe südant; ta läheb minu eest, oma isamaa ja oma 


riigi valitseja au eest. Mina annan temale oma 
õnnistuse sinna juurde, et ta käsi hästi käiks. Valva 
sina tema üle, valitse tema südant ja hoia nii kaua, 
kui ta sinu hoidmise väärt on. Aamen!» 

Vanamehe silmad olid vesised peas. 

«Tõuse üles, mu poeg,» ütles ta, «ja hakka veel 
kord mu kaela ja mine siis jumala nimel.» 

Laos tõusis üles, hakkas isa kaela ja vajutas 
teda õige lapseliku armastusega oma rinna vastu. 
Leenu seisis oma lastega nende kõrval, nuttis kibedasti 
ja ütles Laosele ära minnes: 

«Kui minu Aabramit näed, ütle temale, mina palun 
jumalat tema eest ning soovin temale jumala õnnis- 
tust.» 

Nende jumalagajätmine oli hale. Laos läks. Isa 
saatis teda õueväravast välja, vaatas talle takka 
järele ja hüüdis: 

«Laos! Pööra ennast ümber ja näita mulle veel 
kord oma nägu. Mina ei näe sind enam, aga küll see 


* sind näeb, kelle päralt sa oled. Ela ikka tema meele 


järele!» 

Laos võttis eemal veel kübara peast, kummardas 
maani isa poole, pööras metsa käänu taha ja — 
kadus. Isa õnnistus jäi temale seltsimeheks. 

Enne ei olnud, nõnda kui nüüd, kihelkonna- ja 
vallakoolisid, kus talurahva lapsi jumalasõna ja raa- 
matut tundma oleks õpetatud; aga vana Luik oli 
siiski vana tark mees, tundis kirja ja õpetas ka oma 

poegi. Kui poistel aega oli, pidid nad raamatu kal--= 


lal istuma, lugema või kirjutama, või ka muud näpu- 
tööd tegema. Tema ei sallinud seda, et lapsed ümber 
hulkusid ja oma aega asjata viitsid, vaid valvas nende 
üle. — Isa ning pere ülalpidaja olla pole mitte pisuke 
asi; tema peab nõnda kui üks valitseja iseenese ja 
oma leivaliste üle õigusega valitsema ning heade kom- 
metega nende ees käima. — Sedaviisi elas vana Luik 
ja tema majapidamine oli ikka korras. Ta oleks või- 
nud ka rikas mees olla, poleks mitte tema elumajad 
ära läinud, poleks temal mitte lojuste surma, vilja 
ja heina äpardusega võitlemist olnud. Need viletsused 
koorisid tema jõudu ja tegid ta vaeseks meheks. Aga 
siiski oli ta omas külas austatud kui üks tark õpetaja 
ja hea nõuandja. 

Jätame nüüd selle vanamehe maha ja kuulame, mis 
Laosest saab. 


HI 


Selle vahe sees, kui Laos isa juures oli, laskis 
kindral nimekirjadest üles otsida, kuhu Aabram, 
Laose vend, oli saanud ja sai teada, et ta juba neli 
aastat Tallinna laevajao-seltsis, meie tuttava «Tuvi- 
kese» peal, madruseks oli. Ja kui nüüd Laos jälle oma 
väejakku tagasi tuli, küsisid pealikud, kus ta teenida 
ihaldab, kas maa- või mereväes? — Tema ihaldas 
mere-elu, sellepärast saadeti teda selle laeva peale, kus 
tema vend Aabram oli, ja anti ka laeva peapealikule, 
keda meie ka juba tunneme, teada, missugune mees 
Laos on, ja teda võeti hea meelega vastu. Aga Laos 
ei teadnud seda, et tema vend Aabram ka sellesama 
laeva peal oli; tema igatses aga sellepärast laeva- 
teenistusse, et oma vennaga ehk kokku saada. Ven- 

naksed olid juba terve päeva ühe laeva peal, aga et 
seal peale kuuesaja mehe oli, ei saanud nad teineteist 
näha, või ei pannud ka teineteist tähele. Õhtu poole 


laskis laeva peapealik nad oma kajutisse, see on, oma 


laevakambri tulla, ning ütles vanemale vennale: 


«Vaata selle nekruti silmi ja ütle mulle, mis sa 
temast näed?» 

Vennad tundsid nüüd teineteist ära. 

«Laos!» hüüdis vanem vend. 

«Aabram!» hüüdis noorem ja nad hakkasid rõõ- 
muga teineteise kaela, ja Laose rõõm oli nii suur, et 
ta silmad vett täis jooksid. 

«Armastage ja aidake teineteist kui vennad,» ütles 
pealik. «Teie olete sõjamehed ja need peavad iga- 
pidi üksteise eest seisma. Meie rahuaeg pikale enam 
ei ulata. Sina, Aabram, võta teda nüüd oma valit- 
suse alla ja õpeta teda mereteenistust tundma,» ja 
laskis neid siis minna. 

Laos oli alles nädalapäevad laeva peal, kui juba 
midagi juhtus, kus ta võis näidata, mis hing temal 
sees oli. 

Üks noor laevakirjutaja istus ühel hommikul üleval 
laeva ääre peal ja vaatas linna poole, sinnapoole, kus 
tema sündimisekoht, tema isamaja oli, kus ta üles 
kasvanud ning nii palju rõõmupäevi oma lapsepõlves 
oli elanud, ning ütles iseeneses: 

«Jääge nüüd jumalaga, isa ning ema, vennad ning 
õed, sugulased ning sõbrad! Jääge jumalaga, 
rõõmsad kohad, kus ma noores põlves mängisin ja 
mureta kasvasin. Mina lähen nüüd, ja jumal üksi 
võib seda teada, kas tulen veel iial tagasi, või 
mitte.» 

Nõnda mõteldes istus tema haleda meelega, selg 
vastu merd, ja kuivatas oma silmi. Tema all järgmise 
korra peal lasti korraga suurtükki, teistele laevadele 

tähenduseks, et peavad ankrud üles vinnama, purjed 
lahutama ja merele minema. Sest hirmsast kogemata 
paugust ja kangest põrumisest kohkus poisike nii 
väga ära, et ta ristseliti merre kukkus. Meie Laos, kes 
suure jõe ligidal sündinud ja üles kasvanud ning selle- 
pärast väga hästi ujuda oskas, kargas kohe, niipea 
kui nägi, et mehike merega suures tülis oli ja et vesi 
teda juba hakkas põhja kiskuma, ülevalt kõrgest 
tema järele vette, sai tal karvust kinni ja pidas teda 
nii kaua vee peal, kui abi tuli. Kõik kiitsid Laose 
julget tegu, sest tema päästis selleläbi selle noore 
mehe elu, ja ta sai kroonu poolt viiskümmend rubla. 

Laosel oli juba noores põlves julge ja mehine süda; 
ta kuulis hea meelega, kui vanad targad inimesed 
sellest, mis olid kuulnud või lugenud, juttu aja- 
sid, ja kui ta ühest auväärt ja julgest teost kuulis 
räägitavat, siis rõõmustas ta selle üle nii väga, et ta 
süda kuumaks läks, ta palged punasid, silmad läiki- 
sid, ja rõõmsa häälega hüüdis ta: «Vaata, see oli 
mees! Niisugune tahan mina ka olla.» 

Ta oli üheteistkümne-aastane poisike, kui tema 
ema ühe vana kadeda kangrunaise käest vigase lehma 
halva hinna eest ostis. Aga siiski ei jõudnud ema selle 
lehma hinda ühe korraga ära maksta ning jäi poolviiet 
rubla veel võlgu. Kangrunaine mõtles, et see lehm 
tema kätte ära lõpeb, aga Laose ema arstis lehma, 
lehm hakkas paranema, sai terveks ning hakkas rammu 
võtma. Nüüd läks kangrunaise süda kadedaks, ta 

hakkas kahetsema, et ta oma lehma nii halva hinna 


eest oli ära andnud, ning hakkas teda tagasi kiusama. 
Ta tuli ühel õhtul Laose ema juurde ja ütles: 

«Kui sa tuleval nädalal mulle mitte kõike lehma - 
raha ära ei maksa, siis on meie kaup katki ja mina 
võtan oma lehma tagasi.» 

Laos kuulis seda pealt ja hakkas kibedasti nutma. 

Tema vanemad elasid suure maantee ääres ühe 
suure ilusa kõrtsi ligidal, kus kenad saksa-toad olid 
ja kus palju teekäijaid saksu sees käis. Kui Laosel 
aega oli, käis ta kõrtsi juures, aitas hobuseid lahti 
võtta, neid joota ja oli igapidi teekäijatele abiks, sai 
sedaviisi mõne kopika raha ja viis selle emale lehma- 
maksuks. 

Ühel sügisesel õhtul, kui juba pimedaks hakkas 


° minema, tuli üks suur tõld, neli hobust ees, selle kõrtsi 


ette; neli noort härtat astusid tõllast ja läksid kõrtsi 
öömajale, ja üks neist oli tohter. Peale seda, kui need 
saksad söönud said ja juba kaunis pime oli, tuli see 
tohter ukse ette, kus ka meie väike Laos veel oli. 
Härra kutsus oma kutsari ja ütles: 

«Mart, näita nüüd, et sul mehe süda on, ja too 
mulle üks surnu pealuu; kirikuaed on siinsamas 
ligidal. Mul on seda tarvis, ja saad hõberubla selle 
eest.» 

«Uijäh, aus härra, saatke mind kuhu tahate, ma 
lähen teie käsu peale igasse kohta, aga nüüd öö aegu 
kirikuaia peale minna ja sealt surnu pealuu tuua, — 
sinna on enam kui mehe julgust tarvis; ei mina sinna 
julge minna.» 

Laos kuulis seda pealt, astus härra ette ja ütles: 

«Härrake, andke mulle see raha, mina toon teile 
surnu pealuu.» 

Härra vaatas tema silmi, hakkas naerma ja ütles: 

«Seesugune rott; sina oled mul see õige tooja!» 

«Õige tõesti, härrake, mina toon teile. Meil on 
praegu veel suur härja pealuu aiateiba otsas, selle 
tõin ma mullu kirikuaia tagant metsa äärest, ja see 
oli kaugelt raskem, kui inimese pealuu ongi.» 

Härra naeris nüüd poisi jutu peale veel enam, kut- 
a teised härrad ka ukse ette, näitas Laose peale ja 
ütles: 

«Vaadake! See poisike tahab mulle pealuu tuua, 


mida mul nii tarvis on, ja minu Mart ei julge mitte = 


seda teha.» - 

«Kuule, poiss, kui sa tood, siis anname sulle iga- 
mees hõberubla,» ütlesid härrad. 

«Mitu tükki ma siis pean tooma?» küsis Laos. 

«Üheainsa,» vastasid härrad. «Aga too sa, ära sa 
meid peta.» 

«Noh, eks ma siis too. Ega ma ilmas elava inimese 
pead ei too, ma toon ikka ühe, mis juba ammugi sur- 
nud on, ja seal on neid ju küll.» 

«Mine siis jumala nimel,» ütlesid härrad, «meie 
anname sulle laternaga tule juurde.» 

Laos võttis laterna kätte ja läks oma teed. 

Kui ta nüüd kirikuaeda luukambri sai ja ühe pea- 
luu võttis, kuulis ta koleda häälega kui maa alt haua 
seest hüütavat: 

«Poiss, jäta mu pea rahule!» 

Külm värin käis üle Laose ihu, aga ta ei kohku- 
nud; ta vaatas ümber ega näinud kedagi, kõik oli 
vait ja pime kui hauas. 

Ta viskas selle pealuu tagasi ja ütles: 

«Võta siis, kui ta sinu on,» lõi risti rinna ette ja 
võttis ühe teise. Aga ta kuulis sedasama käsku teist 
korda. Ometigi märkas ta, et see seesama juba kord 
kuuldud hääl oli, ning vastas: 

«Mine, mine! Ega sul kahte pead ei olnud, et sa 
jälle ju karjud,» ja läks selle pealuuga ära. 

Natuke maad minnes kukkus vaene poiss ühe haua 
peale maha ja kustutas selle läbi oma tule laternas 
ara. 

Kui poiss kõrtsi eest ära läks, ütles tohter teistele 
härradele: 

«Paneme mütsid pähe ja läheme tema järele; pärast 
poiss läheb araks, siis võime temale ometigi appi 

minna.» Nemad läksid, peitsid ennast luukambri taha 


ära, ja üks neist tahtis poisi julgust katsuda ja hüüdis 
koleda häälega need sõnad. 

Kui Laos kõrtsi ette tagasi tuli, olid härrad juba 
ees, kiitsid ning meelitasid teda, andsid temale lubatud 
raha, andsid temale saia ja saatsid ta koju. Laos läks 
nüüd enam lennates kui joostes koju, andis raha ema 
kätte ja ütles suure rõõmuga: 

«Emake, siin on raha! Maksa nüüd lehm ära ja 
jääb veel ülegi.» 

«Poiss! Kust sa nii palju raha oled saanud?» küsis 
vana Luik. 

Laos rääkis, mil viisil ta selle oli saanud. Isa pistis 
raha tasku, läks kõrtsi juurde ja ütles: 

«Ausad härrad, minu poeg tõi need neli rubla 
hõbedat koju. Tema on veel liiga noor, et nii palju 
raha õigel viisil oleks võinud kokku saada, selle- 
pärast ihaldaksin mina väga teada, kuidas see lugu 
õieti on.» 4 

Härrad seletasid vanamehele ära, et ta selle raha 
nende käest õigel viisil oli saanud, kiitsid tema poega 
ja ütlesid: 

«Sellest saab mees, kes sulle au teeb, vanake, ja 
selle eest, et sina nii õige mees oled ja selle järele 
kuulad, kellel au enam ja armsam on kui raha, anname 
sulle veel ühe hõberubla; ole nüüd meiega rahul.» 

Vana Luik tänas, läks rõõmsa südamega koju ja 
nende lehmamaksu mure lõppes. 

Seda on ikka kuuldud, et heast seemnest, kui ta 
hea maa sisse langeb, head vilja tuleb; sedaviisi oli 
lugu ka Laosega. Isa valvas suure hoolega tema üle, 
rääkis ning luges temale ausate meeste autegudest ja 
seletas temale seda ka ära; ja niisugused jutud sünni- 
tasid autegude juurt poisikese südamesse ning nõnda 
tuli see siis, et Laosest üks väga hakkaja mees sai. 

Nõnda oli ta ükskord jälle mõisas korral. Mõisa 


õues sündis korraga suur kisa ja kärin, sest küla koer 


kiskus üht tüdrukut, Vaene laps kükitas põlvili maha, 
et koer tema paljaid jalgu ei saaks lõhki kiskuda; 
koer rebistas hullul viisil tema riideid ja tüdruk karjus 
kõigest väest appi. Eemal seisid kaks müürisseppa, 
raudlabidad käes, aga ei julgenud ligi minna, vaid 
karjusid suure häälega: 

«Hull koer! Hull koer!» 

Niipea kui Laos seda kuulis ja nägi, et koeral 
tüdruku üle võimus oli, polnud tal aega vaadata, vaid 
jooksis üle pea ja kaela tallist, kus ta parajasti oli, 
välja ja oli kui tuul koera kuklas kinni, rõhus ta 
maha ja laskis enese põlvili koera kaela peale. Koer 
oli tugev, ajas enese tagumiste jalgade peale üles ja 
püüdis oma pead poisi alt välja kiskuda; seal siis 
kargas üks müürisseppadest appi, lõi koera labidaser- 
vaga ristluudest maha, ja sedaviisi pääses vaene tüd- 
ruk koera hammaste vahelt. Ja Laos oli tema päästja. 

Laos oli juba mereteenistuses, kui ta ühel päeval 
Tallinnas piki Laia uulitsat oma asju käis õiendamas 
ja üht väikest linnapoissi üht saksa last hobuse ja 
saaniga koolist nägi koju viivat. Niipea kui poisike 
ümber nurga Laiale uulitsale keeras, kohkus hobune 
soldatite trummidest, tõstis saba selga ja hakkas 
tuhat-tulist-nelja piki Laia uulitsat lõhkuma. Poiss ja 
laps karjusid hingeväest, ja seda hullemini lõhkus 
hobune, ja kõik rahvas jooksis uulitsalt kõrvale. Aga 
Laos, kes ka seal ligidal juhtus olema, ei põiganud 
kõrvale; tema nägi kaht noort hinge surmahirmus ja 
ei pidanud siis ka iseenesest lugu, vaid kargas kohe 
hobuse ette, hakkas tema ninasse kinni ja käänas 
tema pea kõrvale. Hobune norskas, puhkis, värises 
kui haavaleht ja vahtis Laose silmi, otsekui oleks ta 
tahtnud küsida: kas sina see mees oled, kes minust 

võimust sai? — Loom jäi seisma; poiss ja saksa laps 
olid suurest ehmatusest ja hirmust kahvatanud kui 
surnud. Laos võttis hobuse suu äärest kinni ja talutas. 
teda jalgjalalt koju. 

Laosest räägiti palju ja nimetati tema nime auga. 
Selle mehe autegudest on üleüldse väga palju räägi- 
tud, millest minul aga vähem osa veel meeles on, mis 
ma teile, mu armsad maasõbrad, võin kuulutada. 
Mina sooviksin seda küll kõigest südamest, et meie 
keskel veel õige palju niisuguseid mehi sünniks ja 
sigineks, ning see sünniks, kui meie aga ise võtaksime 
heade kommetega oma lastele eeskujuks elada ja 
nende üle valvata, ning neid nõnda, kuidas see üle- 
üldse iga isa ja ema kohus on, jumala meele pärast 
ja inimeste auks kasvatada. Aga kas meie seda ka 
teeme? Paraku, jumal! Mida näevad, mida kuulevad 
meie lapsed sagedasti oma vanematest? See on tõesti 
üks andeksandmata patt, et meie lastevanemad oma 
lapsi enamasti kui põrsaid kasvatavad; kui aga lapsel 
midagi kõhus on, see on kõik see kasvatamine. Isa 
kulutab oma rahakopika ja oma aja kõrtsis tühja juttu 
ajades, tubakapiip hammaste vahel, ning teeb ka veel 
võlga; tuleb lagunud, katkenud riietega ja täie peaga 
tuikudes koju, vannub ja röögib kui metsaline, heidab 
maoli maha ja norskab. Ema on kodu must, sopane 
ja kasimata, nõndasamuti ka tema lapsed; riid!eb 
ning sõimab. Lapsed ei kuule jumalast ega inimestest 
ühtegi head, ning kasvavad niisuguse kasimata ja 
patuse elu sees üles. Kas ei peaks seda meie rahvale 
õigusega laituseks ja häbiks arvatama? 

Laos elas juba terve aasta rahulikult laevateenis- 
tuses, aga nüüd tuli kibe aeg, tuli sõjaaeg kätte. Türgi 
vägi tegi meie maa raja peal liiga, riisus ja tappis ja 
võttis, mis ees oli, sealt, kuhu ta midagi ei olnud 
pannud, sellepärast oli meie vägi seal türklastega 
rind rinna ja elu elu vastu koos. Meie merenaaber, 
Rootsi riigi kuningas Gustav III, teadis seda hästi ära, 
et meie maa väe poolest tühi oli, Tema, kes juba 
ammugi Tallinna ja Tallinnamaa peale maias oli, 
ei mõtelnud vastast leida ja tuli 1790. aastal kõige 
oma mereväega Tallinna alla ja mõtles teda kui silku 
oma võrku püüda. Nimetatud aastal suure ristipäeva 
hommikul tõusis päike, punane kui verine kops, taeva- 
piirist üles ja mitmed julged mehed nägid teda viim- 
set korda; keegi ei teadnud, mis enne õhtut pidi 
sündima. Aga taevas oli oma kurvas meeles segane; 
küll tema ära teadis, mis palavat päeva see tähendas, 
ja kerged pilved nutsid taeva all, nõnda kui helde 
südamega ema nutab, kui ta oma lapsi viletsuses teab 
olevat. 

Vara hommikul hüüdis vaht ülalt mastikorvist: 
«Roots, Roots tuleb!» Need sõnad lendasid kui välk 
iga mehe rindu, kõik jooksid laeva lae peale kokku 
“ «õja vaatasid pikil silmil sinnapoole, kust nende elu 
tahtja tulemas oli. Laeva peapealik küsis rahulise 
südamega: 

«Kas palju laevu näha on?» 

«Seitse laeva,» vastas vaht; 
kohe peale seda: 

«Viisteistkümmend,» 
ja siis jälle: | 

«Kakskümmend ja kaks.» 

«Pole see veel ühtegi hirmus,» vastas pealik. Nüüd 

“ Mäüdis vaht, et'juba kakskümmend kaheksa, ja vii- 
- maks, et juba kolmkümmend ja neli laeva on. Tal- 
linna all on üks saar, mida Naissaareks nimetatakse, 
selle saare takka tulid nemad hulgas valgeis purjedes 
kui määratu suur hanekari lagedale, ja linna all sei- 
sid ainult neliteistkümmend meie sõjalaeva nende 
vastu. See oli küll hirmus, aga mitte venelasele; tema 
peale hirm ei hakka, tema selle järele ei küsi, kas 
palju vaenlasi on. Ütle aga: vaat seal nad on! ja 
anna aga voli, kohe on verine pidu lahti. Tema on ju 
kõikide keelte rahvastega oma rammu katsunud, aga 
võimust ei ole veel keegi tema üle saanud; sellepärast 
on meie riik nii otsata suur, et nii suurt veel iialgi ühe 
valitseja all siin maa peal ei ole olnud. Tema on 
lõuna poolt põhja poole peale nelja tuhande versta lai 
ja õhtu poolt hommiku poole ligi kakskümmend tuhat 
versta pikk. Sõida nüüd kakskümmend tuhat versta 
maad, sõida kakssada päeva ja iga päev sada versta, 
see kõik on ikka veel Vene riik. Tema on nii määratu 
suur, et kui meil päike looja läheb, siis on meie 
õhtune taevailu neil rahvail, kes hommiku pool elavad, 
koit. Meie siin heidame magama, aga nende öö on 
otsas. Sellest see siis tuleb, et teiste riikide valitsejad 
kadedusega tema peale vaatavad ja ometigi temast 
võimust ei saa. Temast ei saa ka keegi võimust, nii- 
kaua kui venelane venelaseks jääb, niikaua kui tema, 
nõnda kuidas tänini, kõige peale jumalaga hakkab. 
Hommikul, kui ta unest ärkab, on meie Õnnistegija 
tähendus ehk märk — rist — esimene tema rinna peal. 
Sellega palub tema endale ning uuele päevale õnnis- 
tust. Nõndasamuti ka kui tema söömalaua äärde istub 
või söömalaua äärest tõuseb, tänab tema ristiga. Tuleb 
tema sinu juurde, teretab tema ristiga esiti oma loojat 
ja siis sind, ja sedasama viisi läheb tema ka sinu 
juurest ära. Tema algab ja lõpetab kõik jumala 

nimel, ja see on, mis teda nii julgeks teeb. Nõnda oli j 
ka lugu Tallinna all. Venelane ei hirmunud Rootsi <= 
suure väe ees, temal oli üks kange abimees, kelle 
peale tema usk kindel on, kes seal üleval elab ja kõik 
ära näeb, mis siin all sünnib, ja kes ikka nõrgemale 
kangema vastu jõudu ja abi annab. 

See kutsumata võõras ei tulnud mitte ootamata, 
teda oodati juba mõnda päeva. Meie laevade peal olid 
suurtükid kangesti laetud, veetündrid = suurtükkide 
vahel vett täis vinnatud, et kui tuli lahti pääseb, vesi 
ligi ja käepärast on. Kõik oli valmis, suurtüki süüted 
põlesid, igamees pani valge särgi selga, valged püksid 
jalga; kuued ja kübarad visati kõrvale, et midagi ees 
ega tüliks ei oleks ja et igamees ennast lahkesti liigu- 
tada võiks. 

Sedamaid tuli ka Roots ligemale. Kõik valmistasid 
endid küll surma vastu, aga nende südamed olid kind- 
lat julgust täis, otsekui ehiksid nad endid pulma. — 
See on tõesti hale ja kole näha, kui rammusad, tuge- 
vad ja terved mehed ennast niisuguse verise töö vastu 
valmistavad, kus ühe niisuguse kange vaenlase vastu 
minnes elussejäämist lootagi ei ole, ja mehed oma 
julguses pealegi veel otsekui suurelised on selle peale, 
et nemad oma rängas hingeahastuses mehed on, ja 
neil on selle poolest ka õigus, sest et mees esimene 
inimene oli, kes looja käest ilmale tuli. 

Kui nüüd kõik valmis oli, löödi laevakiriku kella ja 
kõik laevamehed läksid pühakujude ette. Vana halli 
peaga ristiusu-õpetaja oli nende ees põlvili maas, kõik 
olid tasa ja vait tema ümber, sest igamees oli nüüd 
vaimus jumala ees, lõi risti ette ja kummardas. Siis 
tõusis püha mees üles, pööras enese rahva poole ja 
rääkis vagase häälega nõnda: 

«Minu armsad pojad! Mina olen praegu nende 
hingede eest, kes praegu viimset korda selle püha kohä 

peal seisavad, meie taevast isa, kelle teenistuses mina 
vanaks ja halliks olen saanud, palunud ja neid tema 
püha hoole alla andnud, Tema, kes meid loonud, on 
ka meie elupäevade üle aru teinud; sellepärast ärgu 
kartku keegi, et meil täna üks vali päev tuleb, kus 
julge südamega mehi tarvis on. Seal nad tulevad, 
meie elu tahtjad! Aga nemad leiavad meid eest, 
leiavad mehi, keda surm ei kohuta. Vaenlane on suur 
oma rammu peale, meie suured oma suure abimehe 
peale, sest meie oleme süüta, ja tema tuleb meid oma 
ahnuses hukkama; aga ilma jumala tahtmata, kelle 
peale meie lootus suur on, tema meie üle võimu ei saa. 
Mina õnnistan teid selle jumala nimel, kelle silma all 
teie siin seisate. Tema püha varju alla olen ma teid 
andnud. Tema püha tahtmine sündigu teiega. — 
Minge nüüd igamees oma koha peale ning või- 
delge oma armsa isamaa ja meie riigi valitseja au 
eest,» 

Ja igamehe suust kuuldusid need sõnad: 

«Taevane isa! Sinu tahtmine sündigu minuga; aga 
siiski palun sind: anna mulle kerget haava, või usinat 
surma.» 

Igal pool kuuldi öeldavat: 

«Jää nüüd jumalaga, vend! Kui mind õhtul enam 
ei ole, siis palu isameie palve minu hinge eest,» — ja 
igamees läks nüüd oma surmale vastu julge südamega 
ja kindla lootusega, et ainult seda temaga võib sün- 
dida, mis jumala püha tahtmine on, kelle nimel nemad 
oma õiguse eest võitlevad. 

Taevaalune läks segaseks, paksud pilved kogune- 
sid kokku, matsid päikese enese taha ja tähendasid, 
et selle vaikse ja tasase hommiku järele vali päev 
tuleb. Kõik seisid oma paiga peal, igamees oma suur- 
tüki juures, kõik nii tasa ja vait ja kõik valge särgi 
väel; igamehe silmis paistis tema südame tusk; huka- 

tusetuli läikis nende käes, ja nad ootasid käsku peale 
hakata. 

Tallinnas oli ka juba kärin ja pragin lahti; tõllad 
ja vankrid müdisesid ja veeresid piki linna uulitsaid, 
vaesed kodanikud, isad ja emad, põgenesid oma laste 
ja varaga linnast suure rutuga välja ja jätsid omad 
elud ja majad jumala hooleks. Teised matsid oma 
vara kõrvale maha, kuhu keegi sai; kõik olid selle 
suure hirmu ja kartuse läbi suures mures. Ligi kahek- 
sakümmend aastat oli rahu ja õnne sees mööda läinud, 
ega olnud sest ajast, kui meie Vene riigi otsata tiiva 
alla saime, Tallinnamaad inimese veri kastnud; — 
aga nüüd tuli vali päev kätte, igamees kartis õhtut, 
sest et teadmata oli, mis ta toob. Linna rahvas tuli 
hirmunult ja kohmetanult üksteisele vastu ja küsis: 

«Mis meist saab, kui vaenlane maale tuleb? Meie 
vägi on liig nõrk temale vastu panema; tema viib 
meid sootuks ära oma maale.» 

Keegi ei tahtnud rootslase teravate küünte alla lan- 
geda ja sellepärast oli nutt ja hädakaebamine otsata. 

Sedamööda jõudis Rootsi vägi pikkamisi kui kuri 
ilm ligemale. Nende peapealik tahtis oma laevu ühte 
hunnikusse koguda, et meie väikest mereväge ühe 
hoobiga mere põhja uputada. Aga venelane ei ooda- 
nud nii kaua, vaid niipea, kui Roots nii ligidale 
jõudis, et meie kuulid tema selga ulatasid, laskis meie 
mereväe peapealik, admiral Tšitšakov verelipu üles tõm- 
mata, ja kõik meie laevad tõusid hinge ja puhusid 
tuld, suitsu ja surma vaenlase vastu. Rootsi poolt oli 
seesama lugu, Suurtükkide mürin oli nii kange, et lae- 
vad värisesid, maailm põrus, taevaalune kohas valjust 
paukumisest ja raksumisest; tuuleõhk kuumas kangest 
palavusest, meri punas verest, linnud ja kalad põge- 
nesid maailma otsa ära ja kõik, mis silma ees näha oli, 


uppus otse tule ja suitsu sisse, ja ses paksus suitsu- 

pimeduses olid mehed rängasti elu ja surma vasti 
võitlemas. 

Sedaviisi möllates läks kaheksa tundi mööda, ilma 
- et hukatusetuli oleks vaikinud. Vaenlane oli suureline 
oma rammu, venelane oma õiguse peale, ja kumbki ei 
tahtnud järele anda. 

Pealikud jooksid igasse kohta ja karjusid: 

«Anna valu, anna valu!» 

Haavatud, kelle käed või jalad puruks olid lastud, 
vingerdasid oma häda sees maas; haavatud ja purus- 
tatud inimestekehad olid hirmsad, veri, üdi- ja sisikon- 
natükid liimerdasid igal pool jalge all. Püssirohu- 
suits oli laevade sees nii paks ja palav, et inimesed 
läkatasid; mürin, kärin ja kisa nii määratu, kui oleks 
kõik maailm siin paigas hukka minemas. 

Aga kõik see ahastus ei jõudnud veel venelase 
südant nõrgendada. Madrused ladusid piki laevu, 
nõnda et pead suitsesid otsas, püssirohtu ja kuulisid 
suurtükkide juurde kandes, ja küsisid pealikutelt: 

«Kelle pool võit on?» 

«Taevane kohus on veel koos, ei ole õigust veel 
mõistetud ega otsust antud,» vastasid need; «olge aga 
kärmed ja ärge andke järele!» 

Vaadake, nõnda on lugu sõjas, ja arvake sellest, 
mis elu sõjamehe elu on; olgu ta maa või mere peal, 
see on ikka ränk ja raske. Sõjamees läheb meie eest 
välja, ja meie jääme rahuga koju, aga mis head teeme 
meie temale? Sellepärast, minu armsad sõbrad ja 
lugejad, ärge põlake soldatit! Olgu ta oma või võõras, 
võtke teda ikka hea meelega vastu; andke temale oma 
vaesusest, niipalju kui jõuate, ja ärge mõõtke mitte 
kadeda silmaga, mis teie temale annate; tema andis 
teie eest kõik, mis temal oli — tema andis iseennast. 

Nüüd hakkame jälle rootslasest peale. Viimaks 
märkas ta ometigi ära, et ta suure häbi sisse jääb, ning 

pani seda väga imeks, et meie väike merevägi nii kan- 
gesti ja validasti tema suurele väele vastu jõudis 
panna. Tema lootus linna üle võimust saada kadus 
nüüd hoopis ja ta hakkas taganema, aga sai ka ikka 
veel tuld ja rauda vastu silmi. Niisugust nalja tema 
enam ei tahtnud, hakkas põgenema ja läks suure kur- 
juse, häbi ja hammastekiristamisega oma teed. Tuli 
hakkas nüüd kustuma, kange suurtükkide mürin lõp- 
pema, suits lahkuma ja meri vaikima, aga taevaalune 
vuhises ja kohas veel sest kangest põrutamisest ja vesi 
vahutas punast vahtu; inimeste liikmed ja puruks- 
lastud kehad ujusid tema sees. Üks suur Rootsi sõja- 
laev võeti vangi, teine põles ära. See oli tõesti hirmus 
kesk merd vee peal üht niisugust tulemäge näha. Kõik 
laeva rahvas põgenes paatides ülepeakaela ära. 

Uks väike poisike, ühe laevapealiku poeg, kes ka 
suureks ja kuulsaks meheks pidi kasvatatama, oli üksi 
laevale maha jäänud; tema — väeti — isa oli ka juba 
valmis ja magas mere põhjas; last ei tulnud selle 
suure rutu sees, kus igaühel iseenesega tegemist küll 
oli, kellelegi meelde. Ta oli selle suure mürina eest 
alla laevaruumi läinud ja seal laeva purjede vahele kui 
vaga loom magama jäänud ega teadnud sellest ühtegi, 
mis üle tema pea sündis. Palav suits äratas tema vii- 
maks unest üles; ta jooksis üles laeva lae peale, aga 
ei olnud enam inimesehinge näha. Surmahirm ajas 
teda ühest kohast teise, aga kusagil ei leidnud ta kind- 
lat paika. Tuli võttis nüüd võimust, kõik tõrvatud 
laevaköied, purjed ja mastid olid lausa tules. Kiik- 
rite läbi nähti seda õnnetut last põlvili maha langevat 
ja käekesi taeva poole üles sirutavat; vist palus ta 
oma suure hirmu ja häda sees jumalat. Tuline palavus 
ei lubanud temal enam kusagil olla, ta laskis enese 
laeva tagumisest otsast köiest kartsast mööda alla vee 
ligidale, istus sinna viimasele jalgpuule, vaatas armetu 

näoga igale poole ümber ja ootas päästmist. Aga kes 
võis seal aidata, sest igal silmapilgul oli oodata, et 
laev vastu taevast lõhki läheb. 

Laeva mõlemas otsas on üleval suured augud, kus 
ankruköied läbi käivad ja mis tinaga vooderdatud on; 
niipea kui nüüd tina ja tõrv kangest palavusest sulama 

akkas, jooksis see lapsele kaela. — Vaene ema! 
Kas võisid sa seda, kui sa last oma rinna otsas 
ja soojas süles hellitasid, küll teada, et sa oma last 
niisuguse hirmsa surma vastu kasvatasid? Sa ei näe 
teda tema kibedas hädas, ja näeksid sa teda, mis 
ütleks su helde ja härras süda sees? Jää rahule, vaene, 
õnnetu ema: kõik need, kes siin võitlesid ja langesid, 
olid emapojad, kõiki on emarind toitnud, kõiki ema- 
armastus armastanud; see on ju ikka sedaviisi olnud, 
et sõda inimesi hukkab. 

Vaene laps vaatas veel käledäts silmadega igale 
poole enese ümber, ja kui ta nüüd kusagilt abi ei näi- 
nud tulevat, langes ka tema merre, kuhu ju mõni 
mitusada meest enne teda oli langenud. Kohe peale 
seda pääses tuli püssirohukambri, kus peale saja 
tündri püssirohtu oli. See oli see kõige hirmsam, mis 
merel iial võib sündida ja mida inimese silm merel 
iial võib näha. Kange püssirohi ajas laeva hirmsa 
pauguga lõhki, tõstis ta vee seest kõrgele üles ja pillas 
tema tükkideks ja tompudeks niisuguse kangusega 
laiali, et kõik taevaalune tuld täis oli. Kaua pärast 
sedagi keeritas veel kange vuhin pilvedes ja meri 
kohas hirmsasti. 

Iga vaga, tasase vaimuga inimene küsib: «Helde 
jumal, mis see nüüd oli? Mispärast oled sa oma ini- 
mestele, keda sa heaks oled loonud ja kes sinu püha 
tahtmise järele üksteist peavad armastama, võimuse 
andnud oma taeva all nii palju kurja teha?» 

Nõder inimene! Kas see siis jumala süü on? See 

palju kurja ilmale sünnitab: sellepärast ei soovi meie 


oma ligimesele ühtegi head, vaid tahame seda kõik | 


ise saada. 

Kui see suur mürin ja kärin möödas, oli kõigi Vene 
laevade peal suur tänupalve jumalale ja kõik linn oli 
kui suur pulmamaja. Igas majas oli nüüd lust ja 
rõõm; iga kodanik, iga peremees leidis omaksed, lei- 
dis oma vara raiskamata, kellelgi ei puudunud midagi. 
Venelane hoidis ja varjas seda oma rinnaga. Oh 
venelane! kes sind tunneb; see au sulle annab. 


V 


Teisel hommikul peale seda möllu, kui laevadel 
- oli kõik ära koristatud ja jälle korda seatud, saatis 
meie mereväe peapealik «Tuvikese», mis kõige kergem 
ja kärmem minema oli ja mis eilsel valupäeval ka 
mitte viimane ei olnud, vaenlase järele tähele panema, 
kuhupoole ta läks. «Tuvikene» oli eile ka mõne kibeda 
matsu saanud, aga neist ta ei hoolinud, vaid laotas: 
purjed laiali kui linnu tiivad ja läks nii valusasti 
edasi, et meri suitses. Tema peapealik oli alles hinges 
ja terve; ta ei kannatanud seda, et vaenlane nii kasi- 
nasti nahka jättis, ta tahtis veel kord temaga rammu 
katsuda ja näidata, et venelane venelaseks jääb. 

«Tuvikene» lendas kõigest väest, aga tema pea- 
pealiku meelest ei olnud ta veel kärmas küll; tema 
kannatus lõppes, ta ladus piki laeva edasi ja tagasi, 
seadis, andis käsku, hõõrus käsi ja hüüdis: «Lase 
lahti! Anna jõudu!» 

«Tuvikene» kogus oma jõu kokku ja tema minek 
oli nüüd otse linnu lendamine. Aga kõik, kes teda 

on meie oma ahnus, mis kui kõige viletsuse ema nii K 


4 


nüüd veel nägid, nägid teda viimset korda: tema, 
vilets, läks nüüd hoopis teistsugustele matsudele vastu, 
ta ei tulnud enam tagasi, vaid läks oma hauda; see 
kärmas minek oli temal viimne. 

Päike oli juba õhtusse jõudnud, kui ta kaks 
Rootsi laeva kätte sai, sedamaid nende vahele läks, ja 
kohe oli ka eilne tüli ja mürin jälle lahti. See julge 
südamega pealik tahtis väga üht neist laevadest viga- 
seks lasta ning teda ära viia; aga kas siis inimese 
tahtmine ikka ka nõnda sünnib, kuidas tema seda 
tahab? Selle kange ja palava mürina ja kärina sees, 
kus üks laev kahe suure laeva vastu võitles, lõi meie 
Laos oma pealiku jalust maha ja kohkus selle läbi nii 
väga ära, et ta ka sinnasamasse paika maha langes. 

«Mis see oli?» küsis pealik. 

«See olin mina, aus härra. Mina ei võinud teid 
muul viisil hoida. Vaadake — see kuul, mis praegu 
sellesse masti läks, oleks teid tapnud.» 

«Tänan sind, Luik,» ütles pealik, «et sa mind 
surma lõugade vahelt oled päästnud: küll ma seda 
meeles pean.» 

Suurtükid müristasid ikka veel kangesti ja kuulid 
lendasid ulgudes ümber peade ning haavasid «Tuvi- 
kest» rängasti; aga ka Rootsi laevad said oma osa ja 
see riid oleks pea seletatud olnud, kui mitte kange 
tuul ei oleks tõusnud ja laevu laiali pillanud. 

Tuul läks ikka kangemaks ja meri üleannetumaks; 
päevatähe viimane puna kustus õhtu pool taevas; 
paksud pilved katsid taeva kui musta linaga kinni; 
pime öö laotas kui kuri kaaren oma mustad tiivad 
vuhinal üle mere ja uputas kõik oma pimedusesse. Ei 
olnud tähekest taevas näha; kange torm katsus oma 
rammu, meri paisus ja lainetas hirmsasti, ja üks 
kerge, ilus sõjalaev lendas ööpimeduse ja lainete 
hukatuse vahelt kui merelind validasti ja ikka vali- 

dasti edasi. Kange torm puhus laiast suust hukatuse- 


tuult, keeras mere põhjani ümber ning ulgus kui 


hundikari mastikõite vahel ja murdis ning kiskus, 
kuhu ta ramm hakkas; lained piherdasid vahutades 
vee sees ja rõhusid kõige oma väe ja raskusega vaest 
laeva ühelt küljelt teisele oma alla, ja jälle ujus ta 
nende alt välja, jälle püüdis ta nende hävitava nõu 
eest ära põgeneda, ja see laev oli — meie vaene, 
vaene «Tuvikene». Meri tantsis surmatantsu, kuri torm 
ajas ühe laine teise selga, veeretas ja lõhkus neid üks- 
teise vastu, nõnda et meri tuiskas. 

«Nüüd on pidu lahti, mere põhjas on pulmad ja 
meid oodatakse peiupoisteks,» ütles pealik ja vaatas 
laternatule paistel suurte silmadega seda pimedat ööd. 

Sedaviisi venis see pikk ja pime öö hirmu ja kar- 
tuse sees mööda. Vaesed õnnetud laevamehed, mär- 
jad ning külmad kui kalad, ootasid värisedes koitu. 
Koit hakkas viimaks taeva all paistma ja näitas neile 
nüüd nende õnnetust kõiges ta suuruses. Valge 
läks küll suuremaks, aga taevas segasemaks, meri 
mustemaks ja tuul kangemaks; ei olnud kusagil pool 


laeva näha, mis neile oleks võinud appi tulla. Kange 


torm murdis suure masti pooleks, mille rootsi kuul 
vigaseks oli löönud; ta tuli suure praginaga ülalt maha 
ja viis kaksteistkümmend meest enesega mere põhja, 
ja need õnnetud olid esimesed surma osad, keda meri 
elusalt ära neelas. Kõik kohkusid seda hirmsat asja 
nähes. Katkikistud köied lehvisid vihinal, purustatud 
purjeräbalad lodisesid kange tuule käes, laeva kere 
rägises kõigis oma liikmetes lainete vahel ja soolane 
vesi kees iga prao vahelt kui sõela läbi sisse; ei mõju- 
nud inimeste ramm mere ja tormi rammu vastu, ei 
olnud abi kusagilt loota. 

Hirmu ja kartusega nägid nad eemal suuri kivide 
otsi kui õeluse hambaid lainete vahelt vahu seest 

- enestele vastu irvitavat ja oma osa ootavat. Meri kees 
ning kohises kivide vahel ja hirmutas laevamehi lige- 


Mile tulemast, Küll panid need vaesed kõigest väest 


vastu, et nende laev kivide otsa ei satuks, aga paraku 
jumal, nende jõud ei ulatanud seal, kus enam kui 
inimeste jõudu tarvis oli; kange torm ning lained aja- 
sid neid väekaupa haua äärde. 

Laeva tagumine ots juhtus vastu kivi, ja tema 
raske tüür ränkade raudahelate küljes kargas kui sulg 
oma obadusest välja. Kange tuul keerutas nüüd laeva 


- kui höövlilaastu, viskas teda ühtepuhku kolinal vastu 


kive ja vesi tikkus sorinal sisse. Laevamehed nägid, et 
nad suurde viletsusesse saavad, jooksid hulgakaupa 
laevalaele üles, ja kes sinna jõudis, see jäi veel hinge. 
Kõik seadus oli lõppenud, igamees otsis kurbade sil- 
madega kindlat kohta, et veel oma elu hoida. Ühe 
hirmsa laine kohinat oli juba eemalt kuulda: kõik lõid 
silmad hirmu ja hädaga sinnapoole, kust nende huk- 
kaja kurja meelega ikka ligemale tuli; igamees hakkas 
laeva köitest tugevasti kinni ja kõik ootasid kange 
hirmuga, mis neist nüüd pidi saama. 

Laine paisus oma meelevallas kui kuri vaim ikka 
suuremaks, piherdas kange kohinaga ikka ligemale ja 
ligemale, tõstis laeva kõrgele üles ja viskas ta nüüd 
kõige oma raskusega kui mäe otsast hirmsa kolinaga 
ühe kivi otsa. Laeva põhi, tugevast tammepuust ja 
kangesti rautatud, raksus puruks kui munakoor, laev 
langes küljeli ja tema esimene ots kadus kui välk lai- 
netesse. Suurtükid, kuulid, laekad ja kõik laeva asjad 
veeresid priginal ja praginal oma kohalt ära, ja saja 
viieteistkümne mehe elu, kes all laevas olid, kustus 
korraga kui küünal ja kõik langesid oma külma 
hauda. Laeva tagumine ots paistis veel kui peerutun- 
gal, mis kustumas on, veest välja ja tuletas ülejäänud 
laevameestele meelde, et neilgi paremat loota ei ole. 

Kui see esimene ehmatus möödas oli, andis laeva- 


pealik käsu mõned palgid ja lauad kõitega kokku 


siduda, et üht parve saada, et kui viimane häda kätte 
tuleb, mõned mehed parve peale võiksid karata ja nii- 
kaua kui iial võimalik oma elu hoida. 

Mehed hakkasid kohe peale, ja selle töö, hirmu 
ja kartusega lõppes ka see päev. Õhtu hakkas jälle 
pimedaks minema, meri kohas raskesti, öö oli musta 
pimedust täis kui haud, tuuled ajasid kõrged veemäed 
vastu laeva, mis kord kõrgele üles tõusid, kord jälle 
alla meresse langesid või mühades üle laeva läksid, 
aga ümber lükata ei jõudnud nad teda enam ega saa- 
nud üleüldse temast jagu, sest et ta nüüd kivide 
vahele rõhutult kinni seisis. Paksud udupilved tõusid 
merest kui suits korstnast, pilkane pimedus mustas 
kõik ümberkaudu, ei olnud maad ega taevast näha, 
maailm oli otsekui kadunud, — ja selle pilkase pime- 
duse sees läks meri korraga põlema, vaene «Tuvikene» 
magas elava tule sees; pime öö läks valgeks päevaks, 
nõnda et igamees teist võis näha ja ära tunda, ja kohe 
jälle langes kõik musta pimedusse tagasi. 

«Helde taevane isa! Mis see oli?» hüüdsid laeva- 
mehed kohkunult.. 

See oli pikne, ja kohe selle järele kuuldi ränka 
müristamist: taeva all, välgud valendasid ja sihisesid 
pilvedes, müristamine raksus ja veeres hirmsasti ning 
koledasti üle mere ja tema viimane veeremine koli- 
ses alles, kui juba teine, veel rängem ning hirmsam 
mürin teiselt poolt vastu hüüdis. Kanget vihma ei 
sõelunud, teda valas taevast maha, otsekui oleks ta 
tahtnud merd ära uputada; meri ning taevas olid 
riius. 

Vaesed laevamehed seisid tule ja vee vahel ja rää- 
kisid üksteisele: «Ei niisugust ilma ole veel nähtud, 
ei niisugust ööd veel elatud.» 

Öö oli pikk ja kole; vaene laevarahvas ei saanud 


- -pühata, ei sooja ega leivasuutäit suhu oma tulise nälja 


kustutamiseks. Märjad ja külmetanud, värisesid nad 
kui haavalehed, ja ilmas ei tahtnud see kuri öö lõp- 
peda; aga nende ramm ja vägi oli lõppenud. Väsimus, 
uni, külm ja nälg olid nende vaevajad; üks katsus 
ühes, teine teises nurgas oma liikmeid sirutada, aga 
ikka andis meri külma leili takka peale; kõik ootasid 
seda pikka ja igavat ööd lõppevat. Viimaks lõppes ta 
ka, nõnda kui kõik lõpeb. 

Koit läikis jälle kui tuline peenar taeva ja mere 
vahel ning sünnitas uue päeva. Päev kosus küll val- 
gemaks, aga ta ei rõõmustanud meie vaeste mere- 
meeste südant, vaid tähendas neile nende eilset häda 
jälle ette. Päike paistis korra pilvede vahelt, aga kadus 
sealsamas jälle nende taha ära, otsekui ei tahaks ta 
nende õnnetust näha. Vaesed inimesed vaatasid kurva 
meelega üksteisele silmi ja küsisid üksteise käest: 

«Oled sa ka veel hinges, mu vend? On sul ka veel 
jõudu elada?» 

«Kuulge, mehed!» ütles laevapealik, «siin ei ole 
meil enam jäämist ega abi inimestelt loota, kui jumal 
ise meid imelikult ei aita. Jääme meie sfia, siis meie 
surma käest ei pääse; sellepärast on siis parem, et 
meie endid jagame. Üks hulk mingu parve peale, ja 
kui nemad jumala meele pärast on, küll tema neid 
siis maale viib; teine hulk läheb paati, sest see on ju 
ükspuha, kus meie oma hinge anname, kas siin või 
eemal. Kes siis parve peale tahavad minna, need 
jätku jumalaga ja mingu tema pühal nimel edasi.» 

Kaheksateistkümmend meest tegid, kuidas pealik 
nõu andis; kargasid parve peale ja hakkasid parve 
laevast eemale lükkama, kui juba sealsamas suur 
õnnetus sündis: kolm meest juhtusid parve ja laeva 
vahele ja rõhuti sealsamas puruks; teised neli meest 

MIPS 

õelt 
neelas laine ära, nõnda et neid keegi enam ei “SA 
ja sellepeale läks parv laeva äärest ära. 

ösine müristamine oli küll vaikinud, aga torm = 

möllas ikka veel; meri oli kurja viha täis ja viis õla 
jäänud ühtteistkümsend meest kangesti edasi; aga 
neid õnnetuid ei nähtud "enam kaua: nad kadusid pea 
lainete vahele ära. 

Pealik vaatas kiikri läbi ja ütles sügavasti ohates: 
«Neid ei ole enam! Nemad on nüüd seal, kust keegi | 
pole veel tagasi tulnud; nende surmahirm on nüüd 
möödas, nüüd tuleb kord meie kätte oma õnne kat- 
suda. Mina enam siia ei jää. Kes minu seltsis ennast 
jumala hoole alla tahab anda, see tulgu minuga paati; 
kes tahab jääda, see jäägu.» 

Sellepeale läks pealik paati ja suured pisarad vee- 
resid tema palgeid mööda maha; ta nuttis haledasti 
oma armsa «Tuvikese» pärast, mille peal ta nii kaua 
ja nii palju õnnelikke päevi oli elanud, — teda nii 
suure viletsuse sees nähes, ja et nii palju hakkajaid 
mehepoegi temaga oli otsa saanud. Ta nuttis kui 
helde südamega ema, kes oma ainust last hauda 
paneb; ja nüüd tikkusid ka kõik kolmkümmend ka- 
heksa meest tema järele paati, märjad ja ligunenud ja 
kellelgi ei leivasuutäit suhu võtta, sest kõik leib oli 
laevaruumis sügava vee all, kuhu keegi ligi ei saa- 
nud, Kõik läksid kurva meelega paati; kange tuul 
puhus ikka veel rängasti, ilm oli paksus udus, meri 
kohas ning lainetas hirmsasti ja vihma valas kui 
oavarrest, kui nad paadi laeva äärest lahti lükkasid. 

«Võtke mind ka ligi!» hüüdis üks hääl ülevalt laeva 
tagumise otsa pealt. 

See oli-Laos. Tema teadis, kus kohas kapteni kaju- 
tis kaks pudelit viina oli; ta läks vee alt läbi, tõi need 
ära ja ühes kotikeses ka mõned naelad kuivatatud 
laevaleiba, 

Kõikide südamed läksid seda nähes rõõmsaks. Pea- 

lik kiitis Laost tema julge südame pärast, võttis tema 
-paati, ja igamees sai mõne tilga viina ja palukese 
- leiba südame kinnituseks. Kõik tänasid jumalat selle 
suure õnne eest, heitsid risti ette, andsid endid tema 
püha hoole alla ja sõudsid rõõmuga edasi. 


VI 


Kui nad nüüd terve päeva otsa hulga maad said 
sõitnud ja ilm ning meri ikka veel ühteviisi kurja viha 
täis olid, nõnda et igamees kurva südamega ümber- 
ringi vaatas, küsis kapten tüürimehelt: 

«Mis raske mure sinu hinge vaevab? Mis kurvad 
mõtted sinu otsaesist kortsu tõmbavad, vanamees?» 

Vana tüürimees istus kõige selle aja sügavates 
mõtetes ja südamekurvastuses paadi ääre peal ja 
vastas nüüd kapteni küsimuse peale raskest südamest 

- ohates: 

«Kuulge, vennad! Meie asi läheb sedaviisi, kuidas 
ta praegu on, hoopis raisku, — meie paat on väga 
rängasti rahvast täis ja käib sellepärast väga sügavalt. 
Tuleb öö peale, siis ei või meie ennast selle valju 
ilmaga koguni vee peal pidada, vaid läheme kõik 
ühekorraga mere põhja. Meie peame katsuma tema 
koormat kergendada, ja seda peame tegema, enne kui 
pime tuleb, — meie peame viis või kuus meest välja 
viskama.» 

Kõik kohkusid ja kohmetasid neid hirmsaid sõnu 
kuuldes nii väga ära, et külm värin nende luudest ja 
liikmetest läbi käis. 

«See jutt on küll hirmus ja kole, aga tüürimehel on 
õigus.» 

«Ärge kohkuge ühtigi,» ütles tüürimees ja hakkas = 
seda asja ligemalt tähendama, üteldes: «Meil tulb 
nüüd üks vali mäng elu ja surma vahel mängida. Meie = 
kõik oleme mehed, ja mina, see kõige vanem teie 
hulgas, olen niisugust pidu juba ennegi näinud; sellepä- 
rast kuulge minu nõu: on see jumala tahtmine, et meie 
siia peame surema, kuhu meie siis tema püha taht- 
mise eest võime põgeneda? Sellepärast peab see siis 
igaühel meie seast ükspuha olema, kas meie täna või 
homme oma hauda langeme, — kaht surma ei sure 
ju keegi. Meie peame liisku heitma, mina ise 
ka teie hulgas, aga meie kapten olgu sest killast 
lahti.» i 

«Tahate teie mind siis lapseks teha, tüürimees?» 
hüüdis pealik valju häälega. 

«Ei mitte, aus kapten,» vastas vanamees. «Teil on 
õigus elavatele käsku anda, aga siin on surm meie 
valitseja ja meie üle õn nüüd suurem pealik, kes meie 
üle kohut mõistab, sellepärast olge rahul; see lugu, 
mis meil nüüd ees on, ei puutu teisse. Teil on veel 
raske vastamine eilse päeva pärast ees. Vaadake sinna »—»— 
kivide vahele! Sinna ta jäi, teie armuke; aga meil ei 
ole ühtegi vastamist.» 

Kapten jäi vait oma südamekurvastuses ja tüüri- 
mees rääkis edasi: 

«Meid on siin kolmkümmend ja kaheksa meest; 
mina panen iga mehe jaoks ühe kahekopika-tüki 
kübarasse, ja tõmban viie raha peale noaotsaga ühe 
risti, need on siis meie osarahad. Iga mees võtab siis 
kübara seest ühe raha, ja mina, see kõige vanem teie 
hulgas, võtan kõige esiti. Kelle osaks siis niisugune 
märgitud raha saab, see kargab merre.» 

Sellepeale võttis ta oma ning teiste taskutest kolm- 
kümmend kaheksa kahekopika-tükki ja tõmbas kõikide 


silma nähes viie raha peale noaotsaga sügavad ris- 

 tid, pani need teiste hulka kübarasse, segas hästi ja 
ki ütles: 

«Siin on nüüd meie kohtuotsus, ja igamees teadku, 


et see jumala kohus on meie elu ja surma üle, ja et 


see, keda ta tahab hoida, hoitud, ja keda ta tahab 
pärida, tema päralt on.» 

Nõnda rääkis see julge südamega tüürimees, ja kõik 
vaatasid haleda näoga üksteisele silmi, sügavad ohked 
tõusid nende rinnast ja üks küsis,teise käest: 

«Kes peaks meie hulgas see esimene olema?» 

«Nüüd, vennad!» ütles vana tüürimees, «võtame 
kübarad peast ja heidame oma taevaisa ette palves 
põlvili maha, sest tema tuleb nüüd meie üle kohut 
mõistma,» ja igamees tundis oma südames, et see asi 
muul viisil ei võinud sündida. Kõik olid tasa ja va- 
gusi, ega olnud muud kuulda kui mere kohin, tuule 
vuhin ja rasked ohkamised. 

Vana auväärt tüürimees langes nüüd põlvili maha 
ja kõik teised tema järele, ja kõikide silmad ja süda- 
med tõusid sel pühal silmapilgul, mis elu ja surma 
üle pidi otsustama, taeva poole. Ei olnud neist veel 
keegi nii suures südameahastuses jumalat palunud kui 
nüüd; igamees mõtles, et nüüd tema viimne ots käes 
on. 
Vana tüürimehe halli pea otsaees hiilgasid suured 
higitilgad, tema silmad olid vesised; ta ei olnud oma 
südames enam selle maailma loom, vaid oli juba kõiges 
oma hinges teises, paremas ilmas, sest ta mõtles kõ- 
vasti, et tema kui selle osaraha nõuandja ka esimese 
raha saab. Need kurvad, kohmetanud näod tema ees, 
udune ilm, kange tuul ja lainetav meri kinnitasid teda 
tema mõtetes ja täitsid tema hinge püha vagadusega; 
ta tõstis silmad üles taeva poole ja palus täiest süda- 
mest: 

«Kuule meid! Vaata oma selgest taevariigist meie 

-sügava vee peal. Aamen!» 


peale, kes meie siin sinu silma all põlvili maas palume. 
Meie ei palu mitte ilmalikku õnne, helde, armuline 
jumal, ole meie hingedele armuline, halasta meie 
peale, kinnita meie südant selle viimse tee peal ja 
õnnista meid meie suure häda sees. Sinu tahtmise 
järele oleme meie ilmale sündinud, meheks saanud 
ja sinu tahtmise järele lähevad nüüd muist meie seast 
sinu juurde. Sina näed meid haua ääres, sina oled 
meie seast oma osa juba valinud, võta siis meie hul- 
gast, kes sulle armsad on. Aga, taevane isa, ära 
vaeva meid, meie oleme juba küll vaevas olnud. Tänu 
olgu sulle, et sa meile veel aega annad oma hingesid 
sinu poole tõsta. Sinu püha tahtmine sündigu kui kõr- 
ges taevas, nõnda ka madalal maa peal ja ka siin 


«Nüüd, vennad, oleme meie valmis,» ütles vana, 
tõusis maast üles ja kõik teised tema järele, segas 
rahad oma kübaras ümber, võttis siis esimese rahaise 
välja, tõstis käe kõrgele üles ja ütles täiest südamest: = 

«Siin ta nüüd on! Aga mis ta on, seda teab see, kes 
igaühele tema osa jagab. On ta ristiga, siis olen mina 
see esimene, kes teistele teed näitab.» 

Sellepeale võtsid ka kõik teised, ja mitmete käed 
värisesid, kui nad neid kübarasse sirutasid. 

«Ärge olge mitte arad, vennad!» ütles tüürimees. 
«Meie lapseaastad on ju möödas, ja nüüd on aeg, mil 
näitame, et meie mehed oleme, kes surma ees ei 
värise.» | 

Ja siis sündis, et Aabram, Mihkel ja kolm vene 
meest ristiga rahad said. 

Aabram langes oma vennale Laosele kaela, hak- 
kas tugevasti tema kaela ümbert kinni ja ütles: 

«Mina lähen nüüd, mu vend, jää jumalaga! Kui su 
käsi hästi käib, ära unusta mu naist ja lapsi!» 

«Ei mitte, Aabram,» vastas Laos suure häälega, 

«sina oled naisemees, oled laste isa; mina olen üksi, 
- minu järele ei nuta keegi,» — tõmbas enese venna 
' käelast lahti, viskas kübara paati, lõi ristikese rinna 
ette ja — merelaine kattis ta kõikide silma eest ära. 

Kõik kohkusid seda nähes ja hüüdsid imestledes: 

ia läks oma venna eest! Laos läks oma venna 
eest!» 

«Oh Luik, Luik!» hüüdis pealik ja hakkas kibe- 
dasti nutma niisugust meest kaotades, sest ta armas- 
tas teda. «Mispärast tegid sa mulle seda südame kur- 
vastust?» ütles ta. 

Aga Aabramil oli seesama julge süda, ka tema 
soontes liikus soe veri; tema pööras enese Terase 
Mihkli poole ja ütles: 

«Mihkel! Mina ei või oma venna hinge peale elusse 
jääda. Sul on ka naine ja lapsed; mina lähen sinu 
eest, nõnda kui minu vend minu eest läks, ja kui sa 
koju saad, vii siis minu õnnistus minu naisele ja las- 
tele, anna mu vana isa käele suud ja ütle: «Tema jäi 
oma armsa venna juurde seltsiks»,» — kargas selle- 
peale merre, ja keegi ei näinud teda enam. 

Ka kolm vene meest olid juba oma märga hauda 
läinud. 

Paat sai nüüd kergemaks, ruum suuremaks ja tuul 
ajas teda kärmesti edasi. 

Aga siis sündis ime, mis üle kõikide inimeste või- 
muse käis. Kui meie häda kõige suurem on, kui keegi 
enam aidata ei või, — siis on see, kes kõige kangem 
ja kõige kõrgem on, see kõige ligem abimees. Tema 
kuulis mere ning tuule kohinas nende vagade palvet, 
tema valitses neid ja katsus nende usku, tema teadis 
seda, et nemad tema pühal nimel sisse läksid; selle- 
pärast saatis ta nende juurde suured lauad, laeva- 
luugid ja tühjad vaadid, mis laeva ümber ujusid. Iga- 
üks sai siis ühe või teise neist kätte, ja taevane isa 


4 51 


andis neile rammu ja jõudu neist kinni hoida, ja need- 
samad lained, mis neid pidid ära neelama, viisid neid 
läbi öö ja pimeduse ikka paadi järele. 

Eks ole sellest avalikult näha, et see, keda jumal ; 
hoida tahab, hädasse ei jää; saagu temast, mis temast 
saab, ikka on see tema või teiste parandamiseks. 
Hakka aga julgesti üht head tööd peale ja looda õieti 
südame põhjast tema peale, ei sinu töö siis nurja lähe. 

Sellepeale läks ilm vaiksemaks, tuuled puhusid 
ennast tühjaks, meri jäi rahule ja hingas suurest väsi- 
musest oma otsatu suures voodis vagusalt ning selge 
taevas vaatas ennast kui peegliklaasis tema siledas 
pinnas, ja ei olnud enam jälge ega vermet minevate 
päevade möllust üle jäänud. Taevas õitses oma hom- 
mikuses ilus ja kõik oli nii vagune ning vaikne, kui 
poleks iialgi kurja ilma olnud. Päike tõusis oma päris 
taevalikus uhkuses, kerged pilved kumasid kui tule- 
paistel tema ees; päikesepaistus kuldas nende ääri, 
valgustas ning soojendas maailma, meri hiilgas sest 
taevalikust ilust, kalad mängisid vee peal, linnud len- 
dasid üle mere, ja meie laevameeste südamed olid 
rõõmu täis, et jälle elavaid loomi nägid. 

Aga nende pealik, üks tulise vaimuga mees, istus 
suures mures ja raskes kurvastuses, teda ei rõõmusta- 
nud ükski, — ja kui korraga suurtükkide pauke kau- 
gel mööda taevaalust kuuldi mürisevat, tõusis tuline 
puna tema palgesse, tema silmad kiirgasid kui tule- 
sädemed ja ta mehine süda ärkas kui unest. 

«Kuulge,» hüüdis ta heleda häälega, «kus mehed 
meestega koos on! Kuulge! Mürin läheb ikka kange- 
maks ja kangemaks; see on loode pool küljes; seal 
on meie rahvas rootslasega jälle riius, ja mina istun 
siin kui nuttur naine. Oh helde jumal! mis on minust 
saanud,» ta kiskus oma kuue lahti ja rinna paljaks ja 
oli õieti suures tusas. «Oh «Tuvike»! «Tuvike»! Ma 

armastasin sind, miks oled sa mu maha jätnud? Anna 
mulle oma tiivad, et ma sinna võiksin lennata, kuhu 
mehe-au mind hüüab, kuhu mu hing kipub. Sa ei näe, 
sa ei kuule mind, sa oled külm puu; minul on veel 
hing sees ja närtsin siin kui üksik rohukõrreke palava 
liiva sees.» 

«Jääge rahule, aus pealik,» ütles tüürimees haleda 
südamega tema peale vaadates, «sõda ei ole ju veel 
maa pealt lõppenud. See on vist meie Kroonlinna 
merevägi, kes tee peal rootslasega kokku juhtus ja 
nüüd temale jälle palavat päeva kütab. Teie pole ju 
veel vana. Teie päevad on alles ees.» 

«Õige küll, sina vana õiglane hallpea, minu päevad 
on veel ees, aga need on minu rasked vastamise- 
päevad. Sa nägid küll, kuhu jäid mu võimus, mu 
valitsus, mu rahvas, mu laev, mis mul üleeile alles 
olid. See kõik langeb minu süüks. Mina pole mitte 
enam see mees, kes ma olin; mina olen nüüd kui üks 
nõrk putk kange maru käes; tema vintsutab, tema 
murrab mind, mina langen ja ei tõuse iialgi enam. Oh 
minu vaene vana isa! Mis ütleb sinu süda, kui sa 
minu õnnetust kuulda saad!» hüüdis ta äkisti ja nut- 
tis kibedasti. 

«Mis see on?» hüüdis järsku üks hääl paadist. 
«Vaadake seal neid musti täppe vee peal!» 

«Need on hülged,» vastas üks teine. «Oleks nüüd 
püss, võiks ühe maha lasta ja saaks liha nälja kustu- 
tuseks.» 

«Mis jutt see on!» hüüdis kolmas. «Eks teie näe, 
need on ju inimeste pead.» 

Need sõnad äratasid pealiku jälle hinge, ta tõmbas 
kiikri taskust, vaatas sinnapoole ja hüüdis suure rõõ- 
muga: 

«Vaadake imet! Need on ju kas merevaimud, või 
meie mehed ise!» 

Ja need nad ka olid; nad tõstsid igamees käe üles 
ja hüüdsid tugeva häälega: 

«Vennad, meie elame veel!» 

Mehed paadis ei uskunud oma silmi, hõõrusid 
neid, vaatasid jälle sinnapoole ja küsisid üksteiselt 
imestledes: 

«Kuidas võisid nad endid selle pika öö otsa valjul 
merel hinges pidada?» 

Ja nad olid tõesti needsamad, olid prisked ja ter- 
ved. — Aga kes kaitses, kes hoidis neid merehuka- 
tuse eest? Šee oli see, kelle peale nemad lootsid. Kas 
sa tunned teda, lugeja, kes sind nii hästi ära tunneb? 
Hoia ennast siis tema poole, looda tema peale ja ära 
si gg teda kurjade tegudega, siis ei jäta tema 
sind. 


Paat pöörati nüüd õnnetute poole, ja igamees tah- 


tis esimene olla neid paati tõmbama; nende rõõm oli 
suur, et kõik viis meest alles hinges olid. 

«Mina teretan teid, teie jumalast mulle tagasi- 
antud,» ütles pealik rõõmsa südamega. «Teie olete 
nüüd jumala käest otsekui uuesti ilmale sündinud, sest 
tema valvas teie üle; elage siis tema meele järele.» 

Sellepeale langesid nad paadis põlvili maha ja 


andsid oma hoidjale kõigest hingest tänu. Pealikul oli = 


veel natuke viina ja leiba hoitud; ta andis siis mõle- 
mast niihästi neile kui teistele natuke südame kinni- 
tust. 

Ilm oli nüüd vagane ja meri tasane, ja päike pais- 
tis lõuna poolt taeva alt õieti soojalt; päästetud 
mehed pandi päikese kätte puhkama ja nad uinusid 
magusasti magama. 

Päike jõudis juba õhtusse, kui nad rõõmsaid sõnu- 
meid kuulsid: «Vaadake, kus maa paistab!» 

«Maa, maa!» hüüdsid kõik unest ärgates rõõmsa 
südamega. 


- 

Nad jõudsid randa, kui päike alles kaunis kõrgel 


oli. See koht, kus nad maale said, kaheksateistküm- 
- mend versta siinpool Kroonlinna, oli üks mere-äärne 


ilus ning õitsev heinamaa. Linnud siristasid puude 
latvades, lõokesed laulsid taeva all ja kuked ligidal 
külas; teiselt poolt venis küla kari üle mäe kodu poole 
ja karjapoisikeste sarvehääled kõlasid metsades. 
Magus lillekeste lõhn lehkas ümberkaudu, kündjad 
kündsid väljadel, — üleüldse kõik, mida nad siin 
nägid ja kuulsid, meelitas nende meelt ja rõõmustas 
nende südant. Nad olid oma tundmustes kui lapsed, 
kes ilusa uue nuku saanud; nende kõhud olid tühjad, 
aga nende südamed olid rõõmsad; nad olid nüüd oma 
vaeva kiusatusest pääsenud. 

«Vaata, kuidas inimesed siin elavad!» rääkisid 
meremehed isekeskis. «Nad ei tunne surmahäda, ei 
sõjahirmu ega merehukatust; elavad vaikset, rahulist 
elu; aga kes teab, kas nad siiski rahul on?» 

Paat jõudis ikka kaldale ligemale, jooksis kaldasse 
kinni ja rahvas astus välja. Põhi oli nende jalgade all 
nüüd kõva, ja otsatu meri, mis neile nii palju hirmu 
ja vaeva tegi, jäi nende selja taha; nende ees oli 
õnnistatud maa, mis kõigile loomadele igapäevast toi- 
dust ja katet annab, midagi, mida meie sagedasti 
tunda ei märka, sest et jumala õnnistus alati meie 
silma ees on. Meie tarvitame seda küll, aga kas 
anname sellele suurele andjale selle eest ka tänu? — 
Nemad, kes oma hädas ja viletsuses jumalat tundma 
olid õppinud, tegid seda ja tänasid nüüd teda, 
kes neid nii imelikult oli hoidnud, sellesama täie 
südamega, nagu nad paadis osaraha võtmisel teda 
palusid. 

Suur hulk maarahvast jooksis nendele vastu ning 
ei jõudnud seda küll imeks panna, kuidas nii palju 
inimesi nii väikese paadiga selle kurja mere peal 

ennast hinges võis hoida, ja mitmed neist headest ini- 


mestest tõid neile, mis neil juhtus olema — leiba, 
soolaseid kalu ja piima. Õnnetud kustutasid nüüd 
oma nälga, kuivatasid endid, puhkasid paar päeva ja 
läksid siis Kroonlinna, mis nelikümmend versta tei- 
sel pool Peterburi linna, kust meie mereväe ülem- 
pealik seda õnnetust ja Luikede mehiseid tegusid meie 
suure keisriproua Katariina ette viis. 

See helde südamega, suur ja kuulus keisriproua las- 
kis need kaks venda oma ette tulla, rääkis nendega 
väga lahkelt ja armulikult, kiitis neid nende autegude 
pärast, pani neile oma käega aumärgid rinda, laskis 
kummalegi vennale sada rubla hõberaha anda, nimetas 
nad teenistusest vabaks ja laskis neid koju minna. 

Nad langesid tema ette põlvili maha, tänasid selle 
suure au ja helduse eest, ja Laos ütles: 

«Mina ei lähe koju, suur keisriproua! Las mu vend 
minna, temal on naine ja lapsed; mind ei oota keegi. 
Mina jään sind teenima, niikaua kui mul hinge rinnus 
ON.» 

Need sõnad olid väga selle suure proua meele 
järele; ta ülendas tema unterohvitseriks ning pani ta 
oma keiserliku paadi peale sõudjaks. 

See asi sai peagi terves Peterburi linnas kuulsaks; 
kõik suured saksad rääkisid sellest, nimetasid sage- 
dasti Laose nime ja ihaldasid teda näha saada. 

Aabram läks nüüd koju. Laos saatis vanale isale 
seitsekümmend viis hõberubla ja jäi ise uhkesse 
Peterburi linna elama. 

Ta oli, kuidas meie temast ju teame, igapidi üks 
hakkaja mees; ta oli üks neist meestest, keda mitte 
iga mehenaine ilmale ei sünnita; ta ei hoolinud ei 
veest ega tulest, ei elust ega surmast, vaid kui julge 
tegu teha oli, mille ees teine julge mees kohkus, oli 
Laos seal esimene. Ta oli aus, lahke, julge ja suure 

A 2 hingega mees; et ta küll madalast soost sündinud oli, 


oli ta ometigi oma hinge poolest kõrge ja sai ka kui 
niisugune kõigi poolt austatud. Sest iga julge ja hak- 
kaja mehe tegu oli tema kõige suurem uhkus, ja kui 
üks niisugune tegu teha oli, ei küsinud tema: «Kes 
mu vaeva maksab?» Ta leidis palga oma töös. 

Ta oskas ka püssiga targasti ümber käia, oli kange 
kütt ja läks ühe ja sama julge südamega niihästi 
jänese kui karu vastu, ja kellele ta oma püssiga tuld 
andis, see naha jättis; sellepärast andis pealik temale 
luba jahil käia, ja ilmharvasti tuli ta ilma saagita 
koju; tema jahitasku oli ikka täis. 

Ühel õhtul Neeva jõe kallast mööda jahilt tulles 
nägi ta üht kalamehe naist väikeses lootsikus võrgu 
seest kalu välja võtvat. Tema väike laps istus lootsiku 
ninas, rinnuli lootsiku äärel, ja sulistas oma pisukese 
käega vee sees. Ema meel käis kalade peale, ta rõhus 
lootsiku ühe külje peale, sai kala kätte, aga — tema 
laps oli kadunud. Selle üle kohkus vaene ema nii 
väga, et ta kui meeletu kummuli Jootsikusse maha 
langes. 

Laos nägi seda, — ei olnud seal enam aega, püss 
ja jahitasku fõe kaldale maha, üle pea ja üle kaela 
sisse, ja üks-kaks-kolm oli laps tema käes, ta ujus 
temaga lootsiku juurde, pani tema lootsikusse, ujus 
lootsiku taga ja lükkas seda kalda poole, ja niipea 
kui tema jalad põhja ulatasid, hakkas ta lootsikusse 
kinni ja vedas selle kaldasse. 

Suur hulk inimesi, suuri ja madalaid, rikkaid ja 
vaeseid, jooksis jõe kaldale kokku, igaüks tahtis teda 
näha, igaüks tahtis temale kiitust anda. Kaks tohtrit 
juhtus ka seal hulgas olema; nende tarkuse ja abi läbi 
tõusid ema ja laps jälle hinge, ja Laos lunastas jälle 
ühe noore elu veesurmast ja tema süda liikus jälle 
rõõmu pärast rinnus. 


Laos sai nüüd jälle Peterburi linnas kõikide suurte [ 


ja madalate jutuks. 

See lugu tuli viimaks ka meie armuliku suure keisri- 
proua ette. Tema süda oli selle üle väga rõõmus ja 
ta oskas ka väga hästi suuri tegusid suuresti tasuda. 


"Ta laskis Laose jälle oma ette tulla ja ütles armuliku 


häälega: 

«Sina oled üks hea inimene, Luik. Niisugused ini- 
mesed on minu meele järele. Jää ikka niisuguseks, kui 
sa tänini oled olnud, siis tahan ma sind meeles 
pidada. Mina olen ju kuulnud, mis sa jälle oled tei- 
nud ja tänan sind sinu ligimeste nimel.» Ja selle suure 
proua auks olgu öeldud: tema helde südame kaste läi- 
kis tema selgetest silmadest. «Mine nüüd, Luik, ja 
ole ikka mees!» 

Luik läks koju, ja sada hõberubla olid juba ees 
tema laua peale loetud. Laos nägi seda raha ja tema 
silmad jooksid vett täis, et langes põlvili maha ja 
palus täiest südamest jumalat oma suure valitseja eest, 
aga mitte selle raha, vaid tema helde südame pärast. 
Raha peale tema ahne ei olnud. 


VII 


Mõned nädalad peale seda vaatas üks härra oma 
mõisa aknast, kuidas paksud pilved lõuna poolt üles 
ajasid, taevaaluse ära segasid ning päevavalguse maa 
pealt ära varjasid. Ilm läks ikka pimedamaks, välgu- 
heitmised läikisid paksudes pilvedes ja kange müäris- 
tamine põrutas hirmsasti taeva all; päike oli otsekui 
mures, kurjad pilved katsid ta kinni, kõik maailm otse 
põles välguheitmistest, kange väävlihais laotas ennast 
igale poole laiali ja üks müristamisehoop raksus ja 
kähvatas nii raskesti, et kõik maailm põrus, aga vihma 
ei tulnud piiskagi. 

«See hoop tegi kurja,» ütles härra iseeneses, ja 
sedamaid tõusis ka paks suits väikese kasemetsa 
tagant üles. Mõisarahvast ei olnud kedagi kodus, — 
, kõik olid heinamaal. See helde südamega härra jook- 
" sis kohe talli, tõi hobuse välja, ei võtnud aega sadu- 
lat ja valjaid otsida, vaid kargas kohe selga ja ajas 
tuhat-tulist-nelja sinnapoole, kust suits tõusis. 

'Tuline hobune viis teda lennul, lõõtsutades ja 


-vahutades sinna, kus abi tarvis oli. 


Aga paraku jumal, avitajaid ei olnud! Üks ilus uus 
talutuba oli lausa tules ja kesk toapõrandat roomas 
väike laps kassipojaga mängides. Härra süda nuttis 
verd seda hirmsat viletsust nähes; tulel oli juba 
võimus ja palav tuline aur kuumas juba eemalt temale 
vastu ja kõrvetas tema juuksed kärtsu. 

«Oh helde jumal!» hüüdis ta oma südamevalus, 
«üks vaga, ilmasüüta laps põleb siia sisse ära! Saada 
sina ise abi, minu abi siin ei ulata!» 

Ja tema, see armuline avitaja, saatis abi. Härra 
vaatas oma südamehirmus enese ümber ja nägi eemal! 
üht inimest joostes ligemale tõttavat, püss kaenla all 
ja kübar peos. 

«Rutta, rutta!» hüüdis härra talle eemalt. 

Aga kes võis see küll olla, kes nii kärmete ja pik- 
kade sammudega seda maad mõõtis? Kes muu kui 
jälle meie Laos; ta jooksis, ja suured higitilgad vee- 
resid tema palgeid mööda maha. 

«Ole mees!» ütles härra suures hingeahastuses, 
«too see laps toast välja! Vaata, siin,» ta tõmbas oma 
taskuraamatu välja, «— see on sinu palk!» 

Laos ei kuulnud neid sõnu, ta nägi last häda sees; 
see täitis tema rinna kaastundega ja ta süda paisus, 
et laps veel väljas ei olnud; ta viskas enese ümbert 
kõik maha, mis tüliks oli, kallas ühe pange vett, mis 
õnneks õue peal oli, üle pea endale kaela, jättis pange 

kummuli pähe ja läks suitsust ja kangest palavusest 
julge südamega läbi sisse. Silmapilguga oli laps 
kassipojaga tema kaenla all, teise käega vedas ta üht 
suurt laegast enese taga, — ja niipea kui ta oma 
koormaga toauksest välja sai, langesid toa seinad ja 
lagi hirmsa praginaga sisse, ja suits, tolm ja tuleleegid 
käisid kõrgele vastu taevast üles. 
Laos pani lapse härra jalge ette maha; lapsuke = 
hakkas kohe oma väikese kassipoja sabasse kinni ja = 
vaatas naerulise näoga enese ümber. See vaga loom ei 
teadnud, missuguse valusa surma käest ta oli pääse- 
nud; tema südamerõõm läikis tema selgetes sinistes 
silmades tule ja taeva poole. Küll ta selle ära tundis, | 
kes temale abi oli saatnud. 
Toa ligidal oli väike ait. Laos nägi, et tuli sedagi 
üle ei jäta, lõi aidaukse sisse ja kandis selle hea här- 
raga välja, mis kätte juhtus. Üürikese aja pärast lõigi 
tuli katusesse ja tegi aida tuhahunnikuks, ega võinud 
seal keegi parata. 


Kust ta tuli, kuhu tema läinud? 
Seda teab tema seal, 


«Tuli oli oma teo teinud, | 
- . ve | 
Kuhu tõuseb meie palvehääl.» | 


Metsa poolt nähti kolme inimest joostes ligemale 
tulevat, üks naine valge särgi väel nende ees. Maa 
kuumas otse tema jalge all, ta ei jooksnud, ta lendas 
kui valge luik. Vaadake, kas tunnete teda? See oli | 
ema; tema kippus esimesena õue peale, tema laste 
hädahääl kihutas teda takka, tema liikmed värisesid, 
tema veri kuumas soontes ja tema higi auras. 

Sedaviisi jõudis ta õue peale; aga nüüd oli ka ta 
jõud lõppenud, ta langes rammetult oma lapse kõr- 
vale maha; ta hing oli rinnus kinni, aga lapsuke oli ta 
kaenlas. 

ja «Riinu!» karjus ta hirmsa häälega, kui ta jälle 
hinge sai, «kus mu Riinu? Kus mu teine laps on? 


) 


Oh helde taevane isa! Talitse, talitse oma nuhtlust, 


w 


mina olen ju vaene ja õnnetu küll,» hüüdis ta oma 
suures kurvastuses, ja see südamevaev rõhus ta uuesti 
maha. Tema vanem laps puudus, tema tuba oli tuha- 
- hunnik. Riinu, tema kuue-aastane tütar, oli see suur 
C lapsehoidja; ta oli pisukese venna juurde koju jää- 
“ nud; aga Riinut ei olnud kuulda ega näha, igaüks 
otsis teda haledate silmadega tule seest, kõikide sil- 

” 


KS 

- mad olid vett täis. Ema oli hingetu oma lapse kõrval 
maas, vaene isa kiskus oma südamevalus juukseid 
peast, kaebas oma häda ja nuttis kibedasti, ja kõik 
olid suures kurvastuses seda haledat lugu nähes. — 
Aga ärge kartke! Jääge rahule! Ei tema nuhtle nii 
raskesti, kui teie arvate, 

Kuue-aastane Riinu oli pisukese venna juurde koju 
jäänud; pisuke vend oli magama uinunud, ja himu 
marjade järele oli Riinut metsa ajanud maasikaid 
noppima. Kangest müristamisest kohkunud, jooksis ta 
kodu poole, nägi tuba põlevat, põgenes hirmuga 
metsa, ja seal leiti ta ühe põõsa all nutvat. Ema oli 
selle vahe sees jälle märkama hakanud, ohkas raskest 

» > südamest, lõi silmad lahti, ja väike Riinu seisis, koh- 
metanud ja värisedes kui haavaleht, tema ees. 

«Oled sa Riinu, oled sa mu laps?» hüüdis ta oma 
suures südametusas, «või on see üks kuri unenägu, 
mis mind nii hirmsasti vaevab?» 

Ta tõusis siis põlvili, võttis ühe lapse ühe ja teise 
teise kaenla alla, tõstis silmad taeva poole üles ja 
tänas rõõmsa silmaveega suurt jumalat, kes tema lapsi 
nii imelikul viisil ja nii imeliku nõuga valusa tule- 
surma eest oli hoidnud ja kaitsenud. Sellepeale 
pööras ta härra poole ja tänas ka teda kõigest 
südamest. 

«Ära mind täna, mina ei võinud midagi teha, täna 


teda!» ütles härra Laose peale näidates ja pakkus 
Laosele seda lubatud palka. 
«Mis see on?» küsis Laos. 


«See on see, mis ma sulle lubasin,» vastas härra. 


«Tänan teid, aus härra, teie helduse eest; mina 
raha eest oma hinge ei müü,» ütles Laos oma õiget 
hinda tundes. «Mis mina tegin, seda oleks iga teine 
mees minu asemel ka teinud. Andke see raha sellele 
vaesele naisele, kelle elumaja tuli võttis; mina olen 
sellega väga rahul.» 

Härra vaatas üksisilmi tema peale ja pani seda 
väga imeks, et inimene, kes nii mehisel kombel nii 
väga kiiduväärt töö teinud, nii uhke ja suureline on 
ja teise inimese tänu vastu ei võta, ja ütles: 

«Arvad sa, et siin nii pisut on, et sa seda vastu- 
võtmise väärt ei arva olevat?» 

«Olgu seda pisut või palju, aus härra, minusse see 
ei puutu,» vastas Laos. 

Sellepeale andis siis see helde südamega härra selle 
raha vaesele naisele ja lubas teda ka veel edaspidi 
aidata ning ütles Laosele: 

«Sina ei hoolinud oma tervisest ega oma elust, kui 
sa tulesse läksid; niisugune tegu on küll suurema 
maksu väärt; tule siis minu juurde koju, ma annan 
sulle rohkem.» 

«Ei hooli, aus härra, ei rohkemast ega vähemast; 
jumal andis mulle tervist, andis mulle jõudu seda tegu 
teha, ja see võis tema tahtmine olla, et mina seda teed 
juhtusin tulema; kas siis tema püha tahtmist ka 
rahaga kaalutakse?» 

«So-oh,» ütles härra imestledes ja teravate silma- 
dega teda peast jaluni mõõtes, «oled sa niisugune 
mees? Kuidas su nimi on?» 

«Luige Laos, aus härra.» 

> «Luige Laos,» ütles härra. «Oled sina see mees. 


- kellest nii palju mehiseid tegusid räägitakse? Mina 


rõõmustan niisuguse mehega tuttavaks saada, Kes on 
sinu pealik?» 

«Kapten Lukin,» vastas Laos. 

«Seda kuulsat meest tunnen ma; on temal veel enam 
niisuguseid mehi?» küsis härra. 

«Mina olen kõige halvem, aus härra, teised on veel 
paremad mehed.» 

«Neist sõnadest tunnen ma, et sa Luik oled, Löö 
mulle kätt, meie oleme sõbrad; niisuguseid mehi 
armastan ma. Ma kirjutan sinu pealikule sedeli ja 
palun teda, et ta sind homme minu juurde lubaks, siis 
ajame enam juttu. Homme ootan ma sind siis; jää 
nüüd jumalaga, Luik!» 

Laosel oli jälle hea töö tehtud ja ta läks rõõmsa 
südamega koju. 

See hea härra kirjutas selsamal õhtul tema peali- 
kule, andis temale teada, mis Laos oli teinud, ning 
palus teda Laost homseks oma juurde lubada, ja sai 
oma kirja peale selle vastuse: «Mina rõõmustan, et 
teie minu rahvast nõnda austate; see mees on auväärt. 
Olgu tule- või veehädas, mu Luik on ikka kange 
mees. Ta kuub on jäme ja must kui muld, aga kuue 
all on peenike kuld.» 

Sedaviisi räägiti ja kirjutati Laosest. 

Teisel päeval tuli Laos mõisa ja leidis selle hea 
härra oma rohuaias. Härra tuli talle lahke näoga 
vastu, teretas teda sõbralikult. Nad ajasid palju lah- 
ket juttu, ja härra märkas kohe, et Laos mitte üks- 
päinis hakkaja, vaid ka üks targa aruga mees on. 
Sellepeale tuli toapoiss ja ütles, et roog juba laual on. 
Härra hakkas Laose käest kinni, läks temaga tuppa 
ja ütles oma prouale ja lastele: 

«See on nüüd Luige Laos, kellest meie nii palju 

mehiseid tegusid oleme kuulnud. Meie oleme sõbrad, 
ja mina tahan, et teie ja igaüks minu majas teda kui 
minu sõpra austaks. Astu ligemale, Luik, võtame 
suutäie viina ja siis, mis jumal on õnnistanud.» 

a lõi tuline puna silmi ja ta ütles häbelikul 
viisil: 

«Aus härra, mina pole mitte õppinud suurte saks- 
tega ühes laus söönta!» 

«Ole sa õppinud või õppimata, mina sellest lugu. 
ei pea; mina olen siin omas majas peremees, siinsün- =°0— 
nib minu tahtmine, ja mina tahan nüüd õige väga, t —— 
sa minu kõrval istuksid. Ära mõtle, et mina ennast 
paremaks pean, kui sina oled; mina pole iialgi veel = 
teinud, mis sina ju oled üles näidanud. Sa oled ikka 
julge surma ees, ole siis nüüd ka julge elu ees. Vaata, 
siin minu lapsed; need on aina noor elu, mis siin laua 
ümber õitseb, Kas sa tema ees värised?» 

Mis seal nüüd parata oli, Laos pidi lauda istuma, 
ja kõik olid rõõmsad, kõik rääkisid Laosega nii lah- 
kesti ja ilma uhkuseta, otsekui oleks ta nende sugu 
olnud, ja ta oli nende heade inimeste seltsis kui oma 
suguvõsa seas. — Eks ole sellest õieti avalikult näha, 
et mitte see, mis soost meie sündinud oleme, meile 
hinda ja head ei anna, vaid meie eluviisid, meie süda 
on, mis meid austama või teotama paneb. — Peale 
söömist andis proua temale kuus ilusat, peenikest 
särki ja kuus paari peenikesi sukki ning ütles: 1° 

«Need olen mina lastega oma härrale kudunud ja 
õmmelnud; kanna neid tervisega, armas Luik.» 

Vanem preili andis temale uhke siidist kaelarätiku 
ja härra oma kalli püssi ja jahitasku, — ja 
annid tegid meie Laosele nii palju rõõmu, et ta oma 
ülemäärases südamerõõmus hüüdis: 

«Oh minu kallis härra! Mis head võin mina teile 
selle au ja helduse eest teha? Mina sooviksin teid 

õieti sügavasse mere põhja, ja nõnda, et mina teid 
sealt jälle võiksin välja tuua!» 

Kõik naersid selle üle õige rõõmsasti ja härra ütles: 

«Tänan sind, armas Luik; jääme parem kuivale 
maale ja lähme tuleval pühapäeval metsa püssi kat- 
suma.» 

Nõnda elas meie Laos, ja nõnda austati teda. 

Aga kas sina, kes sa seda lugu loed, ei või ka nii- 
sugune mees olla? Inimene võib palju head teha, kui 
ta aga seda, mis ta teha võib, teha tahab. See mees, 
kellest meie praegu jutustasime, teeb meie rahvale au, 
ja meie võime uhked olla, et ka meie rahva hulgas 
suured ja kuulsad mehed sünnivad — sest see oli 
meie mees, oli Luige Laos. 


5 Luige Laos 


SUVE JAAN 


Tõelise, demokraatliku eesti kirjanduse, täpsemalt ilukir- 
janduse tekkeajaks on XIX sajandi esimene pool. Varem 
ilmunud ilukirjanduslikku laadi teosed teenindasid oma ena- 
mikus valitsevate klasside huve: nendes kuulutatakse feodaal- 
kord pühaks ning igaveseks, ülistatakse selle korra kandjaid 
mõisnikke ning pastoreid, ähvardatakse ja hoiatatakse nende 
vastu võitlevaid talupoegi. Suurepäraselt analüüsib selletaolisi 
«teoseid» F. Engels. Eesti varasemas kirjanduses on niisugu- 
seks rahvavaenulikuks raamatuks näiteks Arveliuse «Üks kau- 
nis jutu ja õpetuse raamat», mis on tõlgitud saksa reaktsiooni- 
lise kirjaniku F. Rochowi teose «Lastesõber» järgi. Viimase 
kohta ütleb Engels «Anti-Dühringis»: «Tema ülesandeks oli 
talupoegade ja käsitööliste noortele võsudele selgitada nende 
missiooni elus ja kohustusi ühiskonna ja riigi ülemuste vastu, 
aga samuti sisendada neisse heatahtlikku rahulolu oma maise 
saatusega, musta leiva ja kartulitega, teoorjusega, madala pal- 
gaga ja isalike kepihoopidega ning teiste selletaoliste mõnusus- 
tega, ja seda kõike tol ajal nii tavalise valgustustegevuse abil. 
Sel eesmärgil seletati linna- ja maanoortele, kui targasti olevat 
loodus seadnud, et inimene peab tööga muretsema endale oma 
elatist ja naudinguid, ja kui õnnelikuna järelikult pidavat end 
tundma iga talupoeg ja käsitööline sellest, et talle on võimal- 
datud oma söömaaega vürtsitada raske tööga, kuna aga rikas 
priiskaja kannatab kõhurikkeid, sapihäireid või kõhukinnisust 
ja neelab valitud maiuspalu ainult vastu tahtmist.»! 


VF, Engels, Anti-Dühring, Tallinn 1954, lk. 162 

F. Engelsi poolt antud iseloomustus on täiel määral raken- 
datav selliste eestikeelset trükitoodangut produtseerivate balti- 
saksa literaatide kohta, nagu Arvelius, Holtz, Luce, Körber jt. 

Selle perioodi kirjanduse taustal paistab eredalt silma eesti 
rahvusliku demokraatliku kirjanduse algperioodi esindajate 
looming. See on uus kvaliteet eesti kirjanduses. Demokraat- 
liku kirjanduse esindajate loomingu eesmärgiks oli talurahva 
"huvide kaitsmine ja balti mõisnike ning pastorite ja teiste 
rõhujate paljastamine. Nende teoste põhiideeks on veendu- 
muse sisendamine rahva enda jõusse. 

Eesti demokraatliku proosakirjanduse esimeseks esindajaks ž 
tuleb pidada Suve Jaani. Tema loomingu tugevus seisab eesti 
ja vene rahva sõpruse mitmekülgses ja tõetruus kujutamises, 
Eesti Venemaaga ühendamise progressiivse tähenduse näita- 
mises ilukirjanduses. 


Suve Jaan on Johann Sommeri = kirjanikunimi. Johann 
Friedrich Sommer sündis 23. detsembril 1777. aastal Tal- 
linnas käsitöölise perekonnas. Hariduse omandas ta kohalikus 
vene kreiskoolis. Seal õppis ta selgeks vene keele, selle vastu = 
ta tundis erilist huvi (muidugi ka vene kirjanduse vastu). = 
Täiusliku vene keele oskuse omandas ta vene sõjalaeval tee- 
nides. Vene keele valdamine ja vene kirjanduse tundmine = 
(vene keelt osati tol ajal Balti provintsides nõrgalt, eesõigus- - 4 
tatud keeleks oli saksa keel) määras J. Sommeri elukutse: = 
temast sai, omandanud selleks vastava õiguse, vene keele õpe- 
taja. Ta töötas selle aine õpetajana kreiskoolides Rakveres 
(1808—1813), Viljandis (1814) ja Pärnus (1815—1837). 

Tema õpetajana töötamise perioodist (nagu üldse tema elust) ' 
on vähe teada; suhteliselt vahest rohkem Rakveres töötamise 
ajast. A 

Vene keele õpetamisel kasutas Sommer aine huvitavakstege- = 
miseks mitmesuguseid töövorme. Nii kirjutab Fr. R. Kreutz- 
wald uurimuses «Dr. Friedrich Robert Faehlmanni elu», tugi- 
nedes J. Nocksi mälestustele: «Suveõhtul mindi «Uus-Ver- 
derbi», kus vanad end keeglimänguga lõbustasid ja noored 
metsas ümber luusisid, kui mitte Ivan Petrovitš Som- 
mer, vene keele õpetaja ja suur noorte sõber, mängusid ei 
korraldanud. See tegeles nimelt palju noortega ja mõtles mõn- 
dagi välja, et neile nalja teha. Peaasjaks jäi seejuures vene 
keel, mida pidi ära õppima praktikas, isegi mängu juures. 
Mõned väikesed näidendidki etendati tol ajal tema korraldu- 
sel kreiskooli õpilaste poolt vene keeles. Kuigi Faehlmann sel- 
lest vähem osa võttis, ei jäänud ta ometi asjast päris eemale. 

Kui ta hiljem, näit. õppevaheajal Ser sõites või juhus- 


liku rändnäitetrupi esinemisel võimalus oli teatris käia, siis tegi 
ta 'seda suure rõõmuga nagu kõik noored inimesed.»! Nii on 
er oma = Õõpetamismeetodiga teataval määral kaasa 


aidanud õpilaste huvi äratamisel teatrikunsti vastu. Vene 


Saad saavutas Sommer suurepäraseid tulemusi. 
art Sommer pensionile. Siit alates hakkas - 


tegelema kirjandusega. Sommer suri 18. jaanuaril 1851. 


rnus. 

Suve Jaani peamised tööd on 1841. a. ilmunud «Vene 
süda ja vene hing» ning 1843. a. ilmunud «Luige Laos». 
Nende populaarsusest kõneleb seegi fakt, et «Vene südamest 
ja vene hingest» on ilmunud 4 trükki, «Luige Laosest» 5 

ükki. Käesolev «Luige Laose» väljaanne on seega juba 6. 
“trükk, Käsikirjas on säilinud Suve Jaani lühijuttude ja luule- 
tuste kogu «Välja-õied» (kaanelehel on aastaarvuna märgitud 
1843). Rida Suve Jaani luuletusi on ilmunud B. Gildemanni 
antoloogias «Lillekesed», mõned luuletused on ära toodud ka 
Jakobsoni «Kooli lugemise raamatus». 

Suve Jaani teostest on «Vene süda ja vene hing» mahukam 
kui «Luige Laos», kuid oma väärtuselt viimane ületab esi- 
mese. «Vene süda ja vene hing» on ilma kindla komposit- 
sioonita, ilma peategelaseta teos. See käsitleb 1812. a. Isamaa- 
sõda. Hoolimata teatud laialivalguvusest annab teos esma- 
kordselt ilukirjanduslikus vormis eesti keeles suurepäraseid 
pilte ja episoode sellest vene rahva kangelaslikust võitlusest 
välismaiste vallutajate vastu. Teose põhiideeks ongi vene 
rahva ajaloolise osa näitamine. Selles käsitletakse ka eesti ja 
vene rahva sõpruse teemat, näidatakse, et vene rahva võitlus 
oli võitlus ka eesti rahva huvide eest. Autor kirjutab: 

«Meie eluajal, kes 1812. aastal elasime, on niipalju suuri 
ja vahvaid tegusid tehtud... Lugege siis neidsinatseid lehti... 
Nende seest leiate, kuidas meie naaberrahvas venelased, meie 
vennad ja kaaslased, sel nimetatud aastal nii vahvasti seisid 
kurja ja kohutava vaenlase vastu ja hoidsid oma verd valades 
meie rahu, meie elu, meie naisi ja lapsi, meie elumaju ja 
kõike, mis meil on. Nende seest saate ka näha, kuidas vene- 
ane... armastab oma sünnimaad, mille heaks ta kõik, mis 
tal kallis on, ära annab, oleks see ka tema elu. See oli temal 
raske ja vali aasta. Ta nägi oma vendi veres, oma linnu, mõi- 

sasid ja külasid tules, ta nägi, kuidas ta tema naisi ja tüli 
reid vaevas, aga meie olime ja elasime rahus.» Suve 
rõhutab: «Kõige selle vaeva ja risti üle>sai tema oma 
muta südame ja oma vahvuse läbi võimust ja on nüüd kõige 
maailma ees au sees.» 

Jutustuses esinevate vene sõdurite vapruse ja kang 
tegude ülistamise eesmärgiks oli kasvatada ka eesti 
patriotismi, julgust ja mehisust. Eesti kirjanduses olid 
esimesed sõjasangarid. Oma ladusa jutustamisoskuse, 
keeletundmise, tabavate võrdluste ja epiteetide kasutamisega, 
eriti aga oma õnnestunud loodusekirjeldustega (Suve 
tugev külg tolleaegse kirjandusega võrreldes) on Suve J 

loonud üsnagi paljuloetud teose (nagu eespool märg 
4 trükki). 

«Vene südame ja vene hinge» põhiliseks puuduseks on aga 
asjaolu, et kirjanik pahatihti ei ole osanud vahet teha vene 
rahva ja Vene tsarismi vahel; see kahjustab suuresti ka Suve 
Jaani teist jutustust — «Luige Laost». 

Oma jutustuste eeskujuks ja aluseks võttis Suve Jaan vene 
kirjanike teoseid. Eriti on kirjanik tähelepanu pööranud ki 9092 
janike-dekabristide Bestužev-Marlinski ja Küchelbeckeri eesti- = 0 
ainelisele loomingule. «Luige Laose» eessõnas «Hakatuseks» 
ütleb Suve Jaan otseselt, et ta tahab laevapealik Marlinski M 
(s. 0. kirjanik-dekabrist Bestužev-Marlinski) eeskujul kuju- ' 
tada vaprat eesti meest Luige Laost, nagu vene kirjanik on N 
oma raamatus unustamatuks teinud teise ausa ja vapra testi 
mehe Lageda Jüri nime, kes võttis osa 1812. a. suurest 
sõjast (s. 0. Isamaasõjast). * 

Jutustuse «Luige Laos» põhiideeks on eesti ja vene rahva 
ajaloolise sõpruse näitamine. Kirjanik rõhutab oma teoses, 
et venelased, võideldes käsikäes eestlastega, kaitsesid ka 
eesti rahvast välismaiste vallutajate vastu, ja et just vene 

hulgas. 

Jutustuse peategelaseks on Laos Luik, noor talupoeg, mil- A 
line kuju esmakordselt esineb eesti kirjanduses. Selles seisabki 
teose murranguline tähtsus. | 

Eesti talupoja viletsat elujärge on jutustuses puudutatud 
põgusalt, kuid siin on antud küllaltki ilmekaid jooni, eriti 
Laose isa kuju kaudu. 

Laose isa on kehvik. Seda tõendab juba seegi fakt, ettema 
mõlemad pojad võetakse soldatiks, suuremate talukohtade 
peremehi ja nende vanemaid poegi aga sõjaväkke üldse ei 


20) 


e 
zi 


2.6 


ki 


NIS 


rõetud. Nekrutite let 3 kohustus lasus seega kõige enam 
dikel ja popsidel, kelle hulka järelikult kuulus Ra vana 


- Luik. Pärast Laose nekrutiks minemist ootab vana 70-aas- 
tast Luike päris näljasurm, ta on laostunud viliaikalduse ja 


loomade äpardumise läbi. Peale selle jääb koju veel Laose 
sõjaväes oleva venna naine koos väikeste lastega. Kui ka 
Laos on lahkunud, ütleb vana Luik: «Mina olen üksi kui 
vana, ärakuivanud puu kõrge mäe otsas, kelle oksad kanged 


tuuled maha murdnud ja kes oma nõrkade juurte peal veel 


t ja viimast rammu ajab. Kas siis minu vaevapäevad 
veel lõppenud ei ole, või peavad nemad nüüd õieti peale 
hakkama?» 

Kuigi autor pole endale kaugeltki ülesandeks seadnud 
eesti talupoja viletsa elujärje kujutamist, annavad teoses too- 
dud faktid sellest teatava pildi. 

Jutustuse keskseks sündmuseks on merelahing Rootsi ja 
Vene laevastiku vahel Tallinna all, millest ka Luige Laos 
koos teiste eestlastega Vene sõjalaeval osa võtab. See lühi- 
ajaline sõda oli algatatud Rootsi kuninga Gustav III poolt 
selleks, et tagasi võita Baltimaid ja saavutada ülevõimu 
Läänemerel. Suve Jaan näitab oma teoses ilmekalt, millega 
see kõik lõppes — Rootsi suur laevastik sai Tallinna all 
häbistavalt lüüa ja põgenes (vt. IV ptk.). 


Jutustuse peategelase Luige Laose on autor varustanud 
kõigi üllate omadustega. Kirjanik iseloomustab teda nii otse- 
selt kui ka tema tegude järgi. «Ta oli, kuidas meie temast ju 
teame, igapidi üks hakkaja mees; ta oli üks neist meestest, 
keda mitte iga mehenaine ilmale ei sünnita; ta ei hoolinud ei 
veest ega tulest, ei elust ega surmast, vaid kui julge tegu teha 
oli, mille ees teine julge mees kohkus, oli Laos seal esimene. 
Ta oli aus, lahke, julge ja suure hingega mees; et ta küll 
madalast soost sündinud oli, oli ta ometigi oma hinge poolest 
kõrge ja sai ka kui niisugune kõigi poolt austatud. Sest iga 
julge ja hakkaja mehe tegu oli tema kõige suurem uhkus, ja 
ui üks niisugune tegu teha oli, ei küsinud tema: «Kes mu 
vaeva maksab?» Ta leidis palga oma töös.» 

Kirjanik annab oma peategelasele küll niisugused positiiv- 
sed iseloomujooned, nagu ausus, töökus, osavus, julgus, lah- 
kus, heldus, vaprus (võrreldakse 1812. a. Isamaasõja vapra 
ja ennastohverdava vene talupojaga; d propos: kodanluse- 
aegses väljaandes jäeti see võrdlus sihilikult ära), kuid tal 
esinevad ka niisugused vastuvõetamatud (tol ajal küll ülista- 
tud) iseloomujooned, nagu suur usklikkus, äärmine alandlikkus. 

Üldiselt on kangelane idealiseeritud, kõigi voorustega varus- 
taa kuju, nagu see oli omane sentimentalistlikule kirjan- 
usele. 


Laose noorpõlvest tuleb veel märkida tema õpihimu. Ta 
saab kodus isalt kirjatarkust (seega oli ka isa kirjaoskajam = 
inimene, mis tol ajal oli küllaltki tähelepanuväärne nähtus), 
sest «enne ci olnud... kihelkonna- ja vallakoolisid». 

Laose kangelastegudest on kõige meeldejäävamad ja vahest 
kõige usutavamad need, mis on seotud just merelahinguga 
Tallinna all, aga ka mõned teised episoodid (laste pääst- 
mine). 1°N 

Laose kaudu tahab kirjanik näidata, et sõdurielu karmus 
ei olegi nii raske taluda, kui mees ainult ise on mees. Kir- 
janik tahab lugejale sisendada, et «iga ausa ja õige mehe 
kohus on oma vanemate ja nõrgemate eest vaenlasele vastu 
minna» ja rahvas peab sõjamehest selle eest lugu pidama, 
mitte aga põlgama. Luige Laose kujuga ründab kirjanik tea- 
taval määral seisuslikke eelarvamusi, sest et «mitte see, mis 
soost meie sündinud oleme, meile hinda ja head ei anna». 
Laose kohta ütleb kirjanik kokkuvõtlikult: «Ta kuub on 
jäme ja must kui muld, aga kuue all on peen kuld,» ja 
jutu kirjutamise eesmärk saab selgeks, kui kirjanik lõpetuseks 
küsib: «Aga kas sina, kes sa seda lugu loed, ei või ka nii- = 
sugune mees olla? Inimene võib palju head teha, kui ta aga 
seda, mis ta teha võib, teha tahab. See mees, kellest meie = 
praegu jutustasime, teeb meie rahvale au, ja meie võime 
uhked olla, ct ka meie rahva hulgas suured ja kuulsad mehed 
sünnivad — sest see oli meie mees, oli Luige Laos.» 

Oma jutustuses on Suve Jaan esile toonud ajaloolise tõe, 
et Venemaa relvastatud jõud kaitsesid ka eesti rahvast, kus- 
juures eestlased ka ise nende jõudude koosseisus sellest kaits- 
misest osa võtsid. 

Lugejale on aga ilma pikemata selged ka teose nõrgad 
küljed: vene rahva ja Vene tsarismi samastamine, usklikkuse 

MK. alandlikkuse jutlustamine, ülemaile tingimatu kuuletumise 


propageerimine jne. Millised helded ja suuremeelsed härrad 
ja prouad, keisrihärrad ja keisriprouad seal esinevad, isegi üks 
ülitore mõisnik-orjapidajal Neil laseb autor vaesele eesti 
ku 2 soldatile aina raha, au ja kiitust jagadal Ja mil- 
lesse kõigesse jumal ennast vahele ei segal See kõik tuleb 
sed Pa kahjuks, kuid on paratamatu lõivumaksmine 
ajale. 

Jutustuse väärtuseks jääb aga igal juhul eesti ja vene rahva 

ajalooliselt kujunenud sõpruse näitamine. 


jalas loetavust aitab säilitada suurepärane keele- ja 
stiilivahendite kasutamine kirjaniku poolt. Suve Jaanil on ladus 
jutustamisoskus, rikas sõnavara, rahvalik ütlemisviis. Suure- 
pärased on tema lahingu- ja loodusekirjeldused. Eriti välja- 
aistvad on tema merekirjeldused, esimesed taolised eesti 
irjanduses. Ja kõik see on orgaaniliselt seotud sündmuste 
arenemisega. Stiilivõtetest kasutab kirjanik eriti ohtrasti võrd- 
lusi, mis on enamikus huvitavad ja uudsed («... pime öö lao- 
tas kui kuri kaaren oma mustad tiivad vuhinal üle mere...»), 
aga ka metafoore, hüperboole jm. Laose isa süda oli pärast 
poja peksu «nii musta kurvastust täis, kui tema toa seinad 
musta suitsu täis olid». Rootsi kuningas, kes «Tallinnamaa 
pg maias oli, ei mõtelnud vastast leida ja tuli 1790. aastal 
õige oma mereväega Tallinna alla ja mõtles teda kui silku 
oma võrku püüda»; Rootsi vägi tuleb kui «kuri ilm ligemale», 
aga «kõik meie laevad tõusid hinge ja puhusid tuld, suitsu ja 
surma vaenlasele vastu». Olgu veel mõned  stiilinäited: 
««Tuvikene» laotas purjed laiali kui linnu tiivad ja läks nii 
valusasti edasi, et meri suitses:» «Sellepeale läks ilm vaikse- 
maks, tuuled puhusid ennast tühjaks, meri jäi rahule ja hin- 
gas suurest väsimusest oma otsatu suures voodis vagusalt 
ning selge taevas vaatas ennast kui peegliklaasis tema siledas 
pinnas, ja ei olnud enam jälge ega vermet minevate päevade 
mõllust üle jäänud...» Jne., jne. Või veel katkend lahingu- 
kirjeldusest: «Suurtükkide mürin oli nii kange, et laevad väri- 
sesid, maailm põrus, taevaalune kohas valjust paukumisest ja 
raksumisest; tuuleõhk kuumas kangest palavusest, meri punas 
verest, linnud ja kalad põgenesid maailma otsa ära, ja kõik, 
mis silma ees näha oli, uppus otse tule ja suitsu sisse, ja ses 
paksus suitsu pimeduses olid mehed rängasti elu ja surma 
vastu võitlemas.» 


Käesoleva väljaande aluseks on võetud teose 1 trükk. Tea- 
tavasti oli kodanliku Eesti perioodil ilmunud IV trükis palju 

moonutusi ning võltsinguid, ja seda just otseselt eesti ja vene 
rahva sõprust käsitlevates osades. 1948. a. ilmunud V trü- 
kis need moonutused kõrvaldati, kuid üht-teist on siiski veel 
vahele jäänud, sest trükk valmistati ette kodanluse ajal 
ilmunud väljaande järgi. Käesolevasse väljaandesse on kogu | 
trüki tekst tagasi toodud. Eelmises trükis oli näiteks õigusta- 
matult välja jäetud TV ptk. lõpp: «Oh venelane! kes sind tun- 
neb, see au sulle annab.» uti on teksti tagasi toodud 
muudki (II ptk. lõpp), näiteks ka mitmed «jumalasõna»- 
kohad, sest nõukogude tekstoloogia ei luba moonutusi, kuigi 
tänapäeva lugejal olekski ehk meeldivam lugeda seda jutus- 
tust ilma mõnegi lääge pöördumiseta «jumala» poole. Esimese 
trüki järgi on tagasi parandatud ka rida eelmises väljaandes 
liiga arhailiseks peetud sõnu. Jutustuse peatükkidesse jaota- 
mine on säilitatud; esimeses trükis seda ei esinenud. 


Toimetaja 


